ΠΟΙΟΣ ΕΙΝΑΙ Ο...\nΑν και εκείνα τα χρόνια η εισαγωγή σε μία τέτοια σχολή θεωρούνταν ορόσημο για τη σταδιοδρομία ενός νέου ανθρώπου, ο Ντυρκάιμ δεν ήταν ικανοποιημένος. Από τα πρώτα κιόλας ακαδημαϊκά του βήματα το ενδιαφέρον του είχε στραφεί στην επιστημονική προσέγγιση της κοινωνίας. Αυτό υπήρξε και η πρώτη αντιπαράθεσή του με το γαλλικό ακαδημαϊκό σύστημα το οποίο μέχρι τότε δεν είχε καμία κοινωνική επιστήμη στο πρόγραμμά του. Ήταν δυσαρεστημένος με τον λογοτεχνικό και αισθητικό προσανατολισμό της σχολής και θεωρούσε απαράδεκτο να αφιερώνονται ολόκληροι κύκλοι μαθημάτων στην ανάγνωση αρχαίων ελληνικών και λατινικών κειμένων, χωρίς να υπάρχει παράλληλα η παραμικρή επαφή με τις νεότερες φιλοσοφικές θέσεις και τα τελευταία επιστημονικά επιτεύγματα. Κατέληξε στο συμπέρασμα ότι η σχολή διακατέχονταν από το πνεύμα του ερασιτεχνισμού και μιας επιφανειακής ροπής προς την αναζήτηση της καινοτομίας χωρίς να προσφέρεται ουσιαστική και συστηματική γνώση. Αν και ήταν πολύ επιμελής, η έντονη δυσαρέσκειά του απέναντι στον τρόπο διδασκαλίας, έκανε τους καθηγητές του να τον κατατάξουν βαθμολογικά στις τελευταίες θέσεις της λίστας των αποφοίτων του έτους 1882.\nΤο 1882 αρχίζει να παραδίδει μαθήματα φιλοσοφίας μιας και δεν υπήρχε περίπτωση να δοθεί κάποια ανώτερη ακαδημαϊκή θέση σε έναν άνθρωπο με τις δικές του ιδέες και αντιλήψεις. Το 1887 έχοντας περάσει ένα χρόνο στη Γερμανία διδάσκοντας κοινωνιολογία ταξιδεύει στο Μπορντώ όπου μόλις είχε ιδρυθεί το πρώτο γαλλικό παιδαγωγικό πανεπιστήμιο . Εκεί διορίζεται υπεύθυνος των μαθημάτων κοινωνικής επιστήμης και παιδαγωγικής. Πολλοί δυσαρεστήθηκαν από αυτή την επιλογή λόγω του ότι ο Ντυρκάιμ ήταν κοινωνιολόγος ενώ το Πανεπιστήμιο του Μπορντώ είχε κυρίως ανθρωπολογικό προσανατολισμό. Εκτός από τη διδασκαλία κοινωνικής επιστήμης και παιδαγωγικών, ο Ντυρκάιμ αφιέρωσε αρκετό χρόνο σε εξειδικευμένες σπουδές που αφορούσαν τη συγγένεια, το έγκλημα, το νόμο, τη θρησκεία, την αιμομιξία και τον σοσιαλισμό. Επίσης αναμόρφωσε την εικόνα του γαλλικού εκπαιδευτικού συστήματος εισάγοντας την κοινωνιολογία ως μάθημα.\nΗ δεκαετία του 1890 αποτελεί μια από τις πιο δημιουργικές περιόδους του Ντυρκάιμ. Το 1893 εκδίδει τη διδακτορική του διατριβή η οποία περιείχε τη θεμελιώδη θέση του για τη φύση της ανθρώπινης κοινωνίας και την εξέλιξή της, με τον τίτλο «Η κατανομή της εργασίας στην κοινωνία» (The division of labor in society). Το 1895 εκδίδει τους «Κανόνες της Κοινωνιολογικής Μεθόδου» (Rules of the sociological method), ένα μανιφέστο για το πώς ήταν η κοινωνιολογία και πώς πρέπει να γίνει. Την ίδια χρονιά ιδρύει το πρώτο Ευρωπαϊκό τμήμα Κοινωνιολογίας στο Πανεπιστήμιο του Μπορντώ. Το 1896 ιδρύει την επιθεώρηση «Κοινωνιολογική Χρονιά» (L’Année Sociologique) με σκοπό να εκδίδει την μέχρι τώρα δουλειά του ολοένα αυξανόμενου αριθμού μαθητών και συνεργατών του. Τέλος, το 1897 εκδίδει την «Αυτοκτονία» (Suicide) μια περιπτωσιολογική μελέτη, θαυμάσιο δείγμα κοινωνιολογικής μονογραφής.\nΤο 1902 ο Ντυρκάιμ καταφέρνει επιτέλους να λάβει μία εξέχουσα θέση στο Παρίσι και να γίνει Πρόεδρος στο Πανεπιστήμιο της Σορβώνης. Η φήμη του στον τομέα της Κοινωνιολογίας και της Εκπαίδευσης είναι μεγάλη. Όλοι οι φοιτητές που σπούδαζαν Φιλοσοφία, Γλώσσες, Ιστορία ή Λογοτεχνία απαιτούνταν να παρακολουθήσουν μαθήματά του. Εξαιτίας του γεγονότος ότι τα γαλλικά πανεπιστήμια ήταν οι φορείς που εκπαίδευαν τους καθηγητές δευτεροβάθμιας εκπαίδευσης, η συγκεκριμένη θέση έδωσε στον Ντυρκάιμ μεγάλη δύναμη επιρροής σε όλο το εκπαιδευτικό σύστημα. Το 1912 εκδίδει το τελευταίο σπουδαίο έργο του «Στοιχειώδεις Μορφές της Θρησκευτικής Ζωής» (Elementary Forms of the Religious Life).\nΗ ΚΑΤΑΝΟΜΗ ΤΗΣ ΕΡΓΑΣΙΑΣ\nΤο 1893, στο έργο του «Η Κατανομή της Εργασίας στην Κοινωνία» (The Division of Labour in Society), ο Ντυρκάιμ μελέτησε το πώς διατηρείται η κοινωνική τάξη σε διαφορετικές μορφές κοινωνιών. Εστίασε την προσοχή του στην κατανομή της εργασίας και ερεύνησε τον τρόπο με τον οποίο διαφοροποιείται στις παραδοσιακές και τις μοντέρνες κοινωνίες. Η κατανομή της εργασίας είναι απλά ο καταμερισμός και η εξειδίκευση της εργασίας ανάμεσα στα άτομα. Όσο η βιομηχανία και η τεχνολογία αναπτύσσονται και ο πληθυσμός αυξάνεται, τόσο γίνεται επιτακτικότερη η ανάγκη της κοινωνίας για εξειδίκευση προκειμένου να επιβιώσει. Στην σύγχρονη κοινωνία αυτή η ανάγκη είναι ιδιαίτερα άμεση. Η εργασία δεν έχει υπάρξει περισσότερο εξειδικευμένη απ’ ότι στη σημερινή εποχή και οι επικρατούσες τάσεις οδηγούν σε ακόμα μεγαλύτερη εξειδίκευση της.\nΟ Ντυρκάιμ δεν ασχολήθηκε μόνο με το σε τί συνίστατο η κατανομή της εργασίας αλλά και το πώς η παραπάνω κατανομή επηρέαζε την συνύπαρξη των ατόμων και τις σχέσεις που αναπτύσσονταν μεταξύ τους. Ενδιαφέρονταν για τις κοινωνικές συνέπειες της αυξανόμενης εξειδίκευσης. Όσο η εξειδίκευση μεγάλωνε, τόσο οι άνθρωποι χωρίζονταν, οι αξίες και τα ενδιαφέροντα διαφοροποιούνταν, οι κανόνες άρχιζαν να ποικίλλουν και οι υποκουλτούρες (τόσο αυτές που αφορούσαν την εργασία, όσο αυτές που αφορούσαν την κοινωνία) σχηματοποιούνταν. Οι άνθρωποι λόγω του ότι ασχολούνταν με διαφορετικό αντικείμενο, κατέληγαν να αξιολογούν διαφορετικά τα πράγματα και τις καταστάσεις. Ο Ντυρκάιμ υποστήριζε ότι οι παραδοσιακές κοινωνίες ήταν «μηχανικές» και αυτό που τις κρατούσε ενωμένες ήταν το γεγονός ότι τα μέλη της είχαν πολλά κοινά στοιχεία. Στις κοινωνίες αυτές το συλλογικό πνεύμα κάλυπτε το ατομικό, οι κοινωνικοί κανόνες ήταν ισχυροί και η κοινωνική συμπεριφορά ρυθμίζονταν επαρκώς από αυτούς. Επικρατούσε η λεγόμενη «Μηχανική Αλληλεγγύη», δηλαδή η κοινωνική συνοχή που προέρχονταν από τις ομοιότητες των μελών της κοινωνίας και εξαρτώνταν σε μεγάλο βαθμό από τις κοινές τελετές και συνήθειες.\nΣτις μοντέρνες βιομηχανικές κοινωνίες, όπου η κατανομή της εργασίας αυξάνεται, διαμορφώνεται μία νέα μορφή κοινωνίας, η «οργανική». Η κοινωνική συνοχή στηρίζεται στην αλληλεξάρτηση των ατόμων. Από τη στιγμή που τα άτομα ασκούν διαφορετικά επαγγέλματα και έχουν διαφορετικές αξίες και ενδιαφέροντα, η τάξη και η επιβίωση της κοινωνίας εξαρτώνται από το πόσο εξαρτάται το κάθε άτομο από το άλλο προκειμένου να εξυπηρετήσει τις ανάγκες του. Κατά την άποψη του Ντυρκάιμ, η κατανομή της εργασίας δεν διαταράσσει την κοινωνική τάξη. Απλώς διαμορφώνει ένα νέο είδος αλληλεγγύης, την «Οργανική Αλληλεγγύη», η οποία βασίζεται στην αλληλεξάρτηση των ατόμων μιας κοινωνίας. Οι διάφορες εξειδικεύσεις στα επαγγέλματα και τους κοινωνικούς ρόλους δημιουργούν εξαρτήσεις που δένουν τα άτομα μεταξύ τους από τη στιγμή που δεν μπορούν να καλύψουν από μόνα τους τις ανάγκες τους.\nΣτις «μηχανικές» κοινωνίες, για παράδειγμα, των αγροτών επικρατεί αυτάρκεια και τα στοιχεία που συνδέουν τα άτομα μεταξύ τους είναι το κοινό επάγγελμα και η κοινή παράδοση. Στις σύγχρονες «οργανικές» κοινωνίες, οι εργάτες κερδίζουν χρήματα και εξαρτώνται από άτομα που παράγουν ή διαθέτουν ορισμένα προϊόντα για να καλύψουν τις ανάγκες τους. Αυτού του είδους η αλληλεξάρτηση είναι ο λόγος που διατηρείται η κοινωνική συνοχή των σύγχρονων κοινωνιών παρά τη μεγάλη κατανομή εργασίας.\nΦυσικά η κατανομή της εργασίας παρουσιάζει και ορισμένα προβλήματα μιας και δεν χώρισε μόνο τους ανθρώπους, αλλά έστρεψε και τον έναν εναντίον του άλλου. Η συλλογική ευθύνη διαχωρίζεται πλέον από την ατομική και τα συμφέροντα αρκετές φορές συγκρούονται. Ο Ντυρκάιμ πίστευε ότι οι αλλαγές που επέρχονταν από την βιομηχανοποίηση θα διασάλευαν την επικρατούσα τάξη, αλλά αναγνώριζε ότι αν και η εξειδίκευση χώριζε τους ανθρώπους, την ίδια στιγμή τους κρατούσε ενωμένους.\nΟ Ντυρκάιμ προχώρησε και στον συσχετισμό του είδους της αλληλεγγύης που εμφανίζεται σε κάθε κοινωνία με τη σημασία του δικαιικού συστήματος. Παρατήρησε ότι στις κοινωνίες με «μηχανική» αλληλεγγύη ο νόμος είναι αυστηρός: ο παραβάτης θα τιμωρηθεί αυστηρά προκειμένου να διαφυλαχθεί το συλλογικό πνεύμα που αγνοήθηκε κατά την τέλεση της παράνομης πράξης. Η τιμωρία λειτουργεί περισσότερο ως μέσο διαφύλαξης της συλλογικότητας. Από την άλλη πλευρά, στις κοινωνίες με «οργανική» αλληλεγγύη ο νόμος λειτουργεί επανορθωτικά: η επιβολή του δεν αποσκοπεί στην τιμωρία του παραβάτη αλλά στην αποκατάσταση της ομαλής λειτουργίας της σύνθετης κοινωνίας.\nΗ γρήγορη μεταβολή της κοινωνίας εξαιτίας της αυξανόμενης κατανομής της εργασίας, προκαλεί σύγχυση ως προς τους κανόνες που ρυθμίζουν την συμπεριφορά. Ο Ντυρκάιμ ονομάζει την παραπάνω κατάσταση «ανομία» και θεωρεί ότι αποτελεί την πηγή όλων των μορφών παραβατικής συμπεριφοράς, συμπεριλαμβανομένης και της αυτοκτονίας.\nΚλείνοντας αξίζει να αναφερθεί ότι ανάμεσα στους σπουδαιότερους κοινωνικούς θεωρητικούς- τους Μαρξ, Κοντ, Σπένσερ, Μιλς και κυρίως τον Ντυρκάιμ- η κατανομή της εργασίας ήταν πάντοτε το πιο σημαντικό σημείο αναφοράς για την κατανόηση της δομής και της οργάνωσης της εκάστοτε κοινωνίας. Ήταν το θεμέλιο πάνω στο οποίο η πλειοψηφία της κοινωνιολογικής σκέψης στηρίχθηκε.\nΟ Ντυρκάιμ εισήγαγε την έννοια της ανομίας στο βιβλίο του «Η Κατανομή της Εργασίας στην Κοινωνία», που εκδόθηκε το 1893. Με αυτόν τον όρο περιέγραφε την κατάσταση όπου οι κοινωνικοί και/ή οι ηθικοί κανόνες είναι μπερδεμένοι, ασαφείς ή απλώς ανύπαρκτοι. Μια κατάσταση όπου οι κανόνες και τα προκαθορισμένα όρια συμπεριφοράς απουσιάζουν και ως αποτέλεσμα έχουμε την εμφάνιση παραβατικής συμπεριφοράς λόγω του ότι οι άνθρωποι δεν ξέρουν τί να περιμένουν ο ένας από τον άλλον.\nΤο 1897 ο Ντυρκάιμ ξαναχρησιμοποίησε τον όρο στη μονογραφία του «Αυτοκτονία», αναφερόμενος τότε σε μία κατάσταση όπου απουσιάζουν οι ηθικοί κανόνες. Η έννοια της ανομίας εκεί σκιαγραφείται πιο ξεκάθαρα ως προς τον τρόπο που παρουσιάζεται, σε σχέση με αντίστοιχη συζήτηση για το έγκλημα.\nΣτην «Κατανομή της Εργασίας στην Κοινωνία» ο Ντυρκάιμ παρουσιάζει την εξής θέση: οι κοινωνίες εξελίσσονται από μία απλή, μη-εξειδικευμένη μορφή η οποία ονομάζεται «μηχανική» σε μία πολύ σύνθετη και εξειδικευμένη η οποία ονομάζεται «οργανική». Στην αρχική μορφή κοινωνίας, οι άνθρωποι συμπεριφέρονται και σκέφτονται με παρόμοιο τρόπο, κάνουν παρόμοιες δουλειές και έχουν τους ίδιους συλλογικούς στόχους. Όσο η δομή της κοινωνίας γίνεται πιο πολύπλοκη, η εργασία γίνεται επίσης πιο σύνθετη. Σε αυτό το μοντέλο κοινωνίας οι άνθρωποι δεν είναι δεμένοι μεταξύ τους και οι κοινωνικοί δεσμοί είναι απρόσωποι.\nΗ ανομία επομένως αναφέρεται στην κατάρρευση των κοινωνικών κανόνων και την κατάσταση όπου οι κανόνες δεν είναι πλέον σε θέση να ελέγξουν τις δραστηριότητες των μελών μιας κοινωνίας. Τα άτομα δεν μπορούν να αντιληφθούν την θέση τους στην κοινωνία χωρίς την καθοδήγηση κανόνων. Οι διαρκώς εναλλασσόμενες συνθήκες καθώς και η επιθυμία για βελτίωση της ζωής οδηγούν σε δυσαρέσκεια, συγκρούσεις και παραβατικότητα. Ο Ντυρκάιμ παρατήρησε ότι κοινωνικές περίοδοι κρίσεων (για παράδειγμα περίοδος έντονης οικονομικής αστάθειας), αυξάνουν την ανομία και μεγαλώνουν τα ποσοστά παραβατικότητας και αυτοκτονιών. Γενικότερα όμως θεωρούσε ότι οποιαδήποτε κοινωνική αλλαγή, σε περίπτωση που συνέβαινε ξαφνικά, θα οδηγούσε σε ανομία. Επομένως το σύστημα καταρρέει είτε σε περιόδους μεγάλης ευμάρειας είτε σε περιόδους μεγάλων κρίσεων.\nΕκτός των άλλων, διερεύνησε την επίδραση της ανομίας στους στόχους των ατόμων καθώς και στην αντίστοιχη ικανοποίηση που αισθάνονται μετά την υλοποίησή τους. Όσο οι κοινωνικοί δεσμοί χαλαρώνουν, τόσο τα άτομα παύουν να βάζουν όρια στις επιθυμίες και τις φιλοδοξίες τους. Ενώ κάποτε οι στόχοι τους οριοθετούνταν από την κοινωνική τάξη και την ηθική, πλέον αγγίζουν τα όρια του απεριόριστου. Και από την στιγμή που ένας στόχος δεν έχει όρια, είναι εξ ορισμού αδύνατον να υλοποιηθεί, καταδικάζοντας επομένως το άτομο που τον έχει θέσει σε διαρκή δυστυχία. Το παραπάνω αποτελεί μορφή ανομίας.\nΚατά την άποψη του Ντυρκάιμ, η εκβιομηχάνιση τείνει να εξαφανίσει κάθε είδους φραγμούς στα πάθη των ανθρώπων. Σε αντίθεση με τις παραδοσιακές κοινωνίες οι οποίες- σε πρώτο στάδιο δια μέσου της θρησκείας- κατάφερναν να μαθαίνουν τους ανθρώπους να ελέγχουν τις επιθυμίες και τους στόχους τους, στις σύγχρονες κοινωνίες οι ολοένα συνθετότερες δομές οδηγούν στην κατάλυση της κοινωνικής συνοχής. Η θέση αυτή είναι ιδιαίτερα επίκαιρη στις μέρες μας όπου η εξειδίκευση στον εργασιακό τομέα, το ίντερνετ, η τεχνολογία των υπολογιστών και η αυξανόμενη γραφειοκρατία οδηγούν σε περαιτέρω διάσπαση του κοινωνικού συνόλου αφήνοντας τις κοινωνίες του Δυτικού κόσμου εκτεθειμένες όσο ποτέ άλλοτε στον κίνδυνο της ανομίας.\nΟι θέσεις του Ντυρκάιμ για το έγκλημα διαφοροποιούνται από τις συνήθεις θεωρίες. Υποστήριζε ότι το έγκλημα όχι μόνο είναι φυσιολογικό αλλά και λειτουργικό χαρακτηριστικό κάθε κοινωνίας. Φυσιολογικό, γιατί καμία κοινωνία δεν υπάρχει χωρίς αυτό και λειτουργικό, γιατί μέσω αυτού ενδυναμώνονται οι κοινωνικοί θεσμοί, καλλιεργείται το έδαφος για κοινωνικές αλλαγές και δημιουργείται μια δίοδος άμεσης εκτόνωσης της κοινωνικής δυσαρέσκειας και αποφόρτισης τεταμένων καταστάσεων (οι άνθρωποι μπορούν απλά να παραβιάσουν τον νόμο αντί να αναζητήσουν τρόπους να τον αλλάξουν). Με άλλα λόγια πίστευε ότι το έγκλημα είναι άρρηκτα συνδεδεμένο με θεμελιώδεις παραμέτρους της κοινωνικής ζωής και επιτελούσε κοινωνικό έργο μιας και όχι μόνο κρατούσε ανοιχτό το δρόμο για τις απαραίτητες κοινωνικές μεταρρυθμίσεις αλλά πολλές φορές πρότεινε άμεσα το είδος των αλλαγών που έπρεπε να γίνουν. Δεν ήταν λίγες οι φορές που ο κόσμος αντί να αποδοκιμάσει, υποστήριζε την παραβίαση κάποιου κανόνα κάνοντας τις Αρχές να επανεξετάσουν τα δεδομένα και αργότερα να νομιμοποιήσουν την αρχικά παραβατική συμπεριφορά προς όφελος του κοινωνικού συνόλου.\nΕπίσης πρωτότυπη υπήρξε και η άποψή του ότι το έγκλημα κάνει τους νομοταγείς ανθρώπους να μένουν ενωμένοι για να το αντιμετωπίσουν. Η παραβατικότητα ήταν σημαντική για την ευημερία μιας κοινωνίας επειδή ο κίνδυνος πιθανής παραβίασης ηθικών και νομικών κανόνων οδηγούσε στον μεγαλύτερο σεβασμό τους από τα άτομα. Η τιμωρία των εγκλημάτων αποτελούσε την καλύτερη πιστοποίηση για την ύπαρξη νόμων και ηθικών φραγμών σε μία κοινωνία. Επομένως το έγκλημα στην πραγματικότητα ενδυναμώνει την κοινωνική αλληλεγγύη, καταφέρνοντας να ενώσει πολίτες και κοινωνία στο ίδιο στρατόπεδο, επιβεβαιώνοντας με την αντίδρασή τους στην παραβίαση του εκάστοτε κανόνα το σεβασμό τους σε ορισμένους νόμους.\nΟ Ντυρκάιμ εξέδωσε το έργο του «Αυτοκτονία» το 1897. Η σπουδαιότητα αυτής της μονογραφίας έγκειται στο ότι προσπαθεί να δώσει μια κοινωνιολογική ερμηνεία στο μέχρι τότε παραδοσιακά αντιμετωπιζόμενο από τη σκοπιά της ψυχολογίας φαινόμενο της αυτοκτονίας. Ο Ντυρκάιμ εντάσσει στην έννοια της αυτοκτονίας όλες τις περιπτώσεις που ο θάνατος οφείλεται σε κάποια πράξη ή παράληψη του θύματος, το οποίο γνωρίζει ότι μέσω αυτής της πράξης ή της παράλειψης θα επέλθει ο θάνατός του. Με βάση τον παραπάνω ορισμό διαχωρίζονται οι πραγματικές αυτοκτονίες από τους τυχαίους θανάτους.\nΜελετώντας στατιστικά αυτοκτονιών από διάφορα ευρωπαϊκά κράτη διαπίστωσε ότι παρουσίαζαν μία σταθερότητα τόσο μέσα στο χρόνο όσο και σε σχέση με άλλα δημογραφικά μεγέθη αποκαλύπτοντας μία συλλογική ροπή προς την αυτοκτονία. Επίσης έθεσε ορισμένα θεωρητικά συμπεράσματα ως προς τις κοινωνικές αιτίες της αυτοκτονίας και παρουσίασε τέσσερεις μορφές αυτοκτονίας στηριζόμενος στους βαθμούς απουσίας ή υπερεμφάνισης δύο κοινωνικών δυνάμεων: της κοινωνικής συμμετοχής και των ηθικών κανόνων .\nΩς προς την κοινωνική συμμετοχή διακρίνει: α) την Εγωιστική αυτοκτονία όπου τα άτομα έχουν ελάχιστους δεσμούς με το κοινωνικό σύνολο και δεν λαμβάνουν καμία υποστήριξη ή καθοδήγηση από αυτό και β) την Αλτρουιστική αυτοκτονία, κατά την οποία τα άτομα έχοντας χάσει την αίσθηση της ατομικότητάς τους θυσιάζουν τη ζωή τους για το κοινό καλό.\nΩς προς τους ηθικούς κανόνες διακρίνει: α) την Ανομική αυτοκτονία, η οποία διαιρείται σε τέσσερεις υποκατηγορίες- την οξεία και τη χρόνια οικονομική ανομία, την οξεία και τη χρόνια οικιακή ανομία. Κάθε μία από τις τέσσερεις υποκατηγορίες συσχετίζεται με την έλλειψη ισορροπίας ανάμεσα στους στόχους και τα διαθέσιμα μέσα για την επίτευξή τους όπως αυτά συναντώνται είτε σε παραδοσιακούς και σύγχρονους θεσμούς της κοινωνίας είτε στο μικροκοινωνικό πλαίσιο των θεσμών του γάμου και της οικογένειας. β) την Μοιρολατρική αυτοκτονία, την οποία ο Ντυρκάιμ θεωρεί ασήμαντη και εξαιρετικά σπάνια, και χωρίς να εξηγήσει τους λόγους αυτής του της θέσης, δεν την αναλύει εκτενώς.\nΟ Ντυρκάιμ θεωρούσε ότι η εμπειρική μελέτη της αυτοκτονίας τον οδήγησε στις θεμελιώδεις δυνάμεις που προκαλούν την ανομία και τον εγωισμό και ότι αυτές οι δυνάμεις είναι τα φυσικά επακόλουθα της οργανικής αλληλεγγύης, η οποία με τη σειρά της προήλθε από τη βιομηχανοποίηση και την κατανομή εργασίας. Επίσης σημαντική ήταν η ανακάλυψή του ότι οι παραπάνω κοινωνικές δυνάμεις επηρεάζουν όλες τις κοινωνικές τάξεις . Αξίζει τέλος να σημειωθεί ότι στην «Αυτοκτονία» συνδυάστηκε για πρώτη φορά αποτελεσματικά η κοινωνιολογική θεωρία και ο εμπειρισμός προκειμένου να εξηγηθεί ένα κοινωνικό φαινόμενο.\nΗ συμβολή του Ντυρκάιμ υπήρξε θεμελιώδης για τη διαμόρφωση της Κοινωνιολογίας και της Ανθρωπολογίας. Τόσο το γραπτό έργο του, όσο και η έκδοση της πρώτης Επιθεώρησης Κοινωνιολογίας, συνετέλεσαν στο να αντιμετωπιστεί η Κοινωνιολογία ως κοινωνική επιστήμη και να διδάσκεται πλέον ακαδημαϊκά. Κατά τη διάρκεια της ζωής του έδωσε πολλές διαλέξεις και εξέδωσε πολυάριθμες κοινωνιολογικές μελέτες οι οποίες αφορούσαν στην εκπαίδευση, το έγκλημα, τη θρησκεία, την αυτοκτονία και άλλες παραμέτρους της κοινωνικής ζωής. Σε αυτόν αποδίδεται η πατρότητα του όρου «ανομία». Απορρίπτοντας τις βιολογικές και ψυχολογικές θεωρίες, εστίασε την προσοχή του στους κοινωνικούς παράγοντες τους οποίους θεωρούσε υπαίτιους για τα διάφορα κοινωνικά προβλήματα και ήταν αδύνατον να μελετηθούν από βιολογική ή ψυχολογική σκοπιά. Τέλος, ο Ντυρκάιμ υπήρξε και αναμορφωτής του γαλλικού εκπαιδευτικού συστήματος εισάγοντας την κοινωνιολογία στα προγράμματα διδασκαλίας.\n1. The Elementary Forms of Religious Life\n2. Suicide: A Study in Sociology\n3. On Morality and Society Selected Writings\n4. The Division of Labor in Society\n5. Emile Durkheim: Selected Writings\n7. Ethics and the Sociology of Morals (Great Minds)\n8. Emile Durkheim on Institutional Analysis (Heritage of Sociology)\n9. Primitive Classification\n10. Sociology and Philosophy\n11. Durkheim on Politics and the State\n12. Emile Durkheim: Contributions to L΄Annee Sociologique\n13. Rules of Sociological Method\n14. Professional Ethics and Civic Morals\n• Detailed overview, extracts and essays on Durkheim at University of Chicago\n• Biography of Emile Durkheim\n• Extracts from Emile Durkheim\n• The Durkheim Pages (University of Illinois)\n• Émile Durkheim (1858-1917)\n• Emile Durkheim΄s Sociology\n• Dead Sociologist Index: Durkheim\n• Sociology 318 at University of Regina course notes about Durhkeim\n• Durkheim on Deviance\n• Durkheim on Crime\n• Durkheim and others on Crime\n• Durkheim and others on Crime and Deviance\n• The New Durkheim by Ivan Strenski\n• Forthcoming conference on the ideas of Emile Durkheim and Gabriel Tarde


Τέλος το Android Auto για κινητά\nΗ εφαρμογή θα πάψει να υποστηρίζεται για κινητά, αλλά θα εξακολουθήσει να χρησιμοποιείται σε οθόνες αυτοκινήτων.\n22/06/2022 2:01 μμ.\nΤο Android Auto αποτελεί ένα ιδιαίτερα χρήσιμο εργαλείο κατά τη διάρκεια της οδήγησης, αφού βοηθά τον οδηγό να χρησιμοποιεί τους Χάρτες, τη μουσική και όχι μόνο, σε συσκευές Android, όσο βρίσκεται στο αυτοκίνητό του. Η τελευταία εξέλιξη, όμως, φέρνει μία σημαντική αλλαγή, σύμφωνα με το Wccftech.\nΈως τώρα η εφαρμογή Android Auto μπορούσε να χρησιμοποιηθεί είτε μέσω κινητού, είτε μέσω της οθόνης του αυτοκινήτου. Ο πρώτος τρόπος χρήσης, ωστόσο, σύντομα δε θα είναι διαθέσιμος, αφού στην εταιρεία αποφάσισαν να συνεχιστεί η λειτουργία της εφαρμογής μόνο μέσω του αυτοκινήτου. Αυτή η εξέλιξη δεν αποτελεί έκπληξη, αφού εδώ και χρόνια η Google δεν προσφέρει UI κατάλληλα προσαρμοσμένο για χρήση εντός του αυτοκινήτου, ενώ η εφαρμογή δεν είναι συμβατή με το Android 12 για κινητά. Επιπλέον, εντός της εφαρμογής εμφανιζόταν και ένα μήνυμα που ανέφερε ότι θα πάψει να λειτουργεί σύντομα.\nΗ αλλαγή, λοιπόν, είναι επίσημη και έχει τεθεί ήδη σε λειτουργία, με το Android Auto να μη λειτουργεί πλέον σε κινητά, ακόμα και αν αυτά έχουν εγκατεστημένη παλαιότερη έκδοση του λειτουργικού Android. Για όσους έχουν ανάγκη, ωστόσο, από μία τέτοιου είδους διευκόλυνση όσο οδηγούν, η Google προτείνει τη χρήση του Driving Mode του Google Assistant. Μπορεί να μην είναι το ίδιο εύχρηστο ως εργαλείο, αλλά υποστηρίζει τις σημαντικές λειτουργίες και μπορεί να αποτελέσει μία εναλλακτική.


Επτά αγωνιστικές χωρίς τρίποντο για την Ορλεάν, με πικρή γεύση πάντως για την ουραγό της 2ης κατηγορίας από το 2-2 την Παρασκευή που μας πέρασε στην έδρα της Οσέρ, καθώς είδε την αντίπαλο της να της «κλέβει» τη μπουκιά από το στόμα, δύο λεπτά πριν το φινάλε. Νωρίτερα, πίσω στο σκορ η Ορλεάν στο συγκεκριμένο ματς στο είκοσι έξι, ισοφαρίζοντας όμως με περίτεχνο πλασέ του Λοπί, στο τεσσαρακοστό λεπτό. Ο 27χρονος Σενεγαλέζος μέσος μάλιστα, σκόρερ και του δεύτερου τέρματος της ομάδας του, με σουτ από το σημείο περίπου του πέναλτι, στο εξηκοστό όγδοο λεπτό, με την Ορλεάν όμως να μην καταφέρνει στην συνέχεια να πάρει το πολύτιμο τρίποντο. Δύο ισοπαλίες και έξι ήττες για την Ορλεάν, σε έξι ματς στο πρωτάθλημα στο γήπεδο της, ενώ τιμωρημένος για σήμερα, ο μέσος Λοπί, ο οποίος συμπλήρωσε στον αγώνα με την Οσέρ, αριθμό καρτών.\nΣτον αντίποδα, τέσσερις σερί νίκες για τη Λοριάν σε όλες τις διοργανώσεις, τρεις στο πρωτάθλημα, μετά και το 2-1 της Παρασκευής φιλοξενώντας την Γκρενόμπλ και το εντός 3-0 σε βάρος της Γκινγκάμπ, με το οποίο προκρίθηκε στον 8ο γύρο του κυπέλλου. Μεγάλη κερδισμένη μάλιστα της προηγούμενης αγωνιστικής, καθώς εκμεταλλεύτηκε την ήττα της Λανς στην έδρα της Βαλενσιέν και πέρασε στην κορυφή. Ιδιαίτερα αποτελεσματική η Λοριάν στο πρώτο ημίχρονο στο ματς με την Γκρενόμπλ, στο οποίο βρήκε δύο φορές δίχτυα, στις ισάριθμες αξιόλογες επιθετικές της προσπάθειες, με το 1-0, με προβολή σε άδειο σχεδόν τέρμα από τον Λαπόρτ, στο τρίτο μόλις λεπτό και το 2-0 με πλασέ του Γουϊσά, στο είκοσι τέσσερα. Η μείωση του σκορ ακολούθως, στο εξήντα οκτώ, με τη Λοριάν όμως να μην κινδυνεύει στην συνέχεια, έχοντας ευκαιρίες μάλιστα για το 3-1, με μοιραίο, τον Γουϊσά. Πέντε νίκες, δύο ισοπαλίες και μία ήττα για τη Λοριάν, σε οκτώ ματς στο πρωτάθλημα μακριά από το γήπεδο της, ενώ με πρόβλημα, ο στόπερ Λαπόρτ.\nΠροϊστορία: Επικράτηση με 2-0 για την Ορλεάν, στο ματς του περσινού πρωταθλήματος, ενώ 2-1 για τη Λοριάν το 2017, στις δύο μονομαχίες τους την τελευταία δεκαετία, με γηπεδούχο την πρώτη.\nΦιλότιμη η προσπάθεια της Ορλεάν, αλλά ομάδα με συγκεκριμένο ταβάνι, με την κυνική σε πολλά φετινά της ματς, Λοριάν, να έχει δικαίως στην σημερινή τους μονομαχία, τον τίτλο του φαβορί.


Ο Τσίπρας ρίχνει γέφυρες στους καναλάρχες λόγω Ανδρουλάκη και απειλής τρίτης θέσης - Nownews.gr\n18 Μαΐου, 2022, 1:35 μμ\nΑρχική ΟΙ ΣΚΕΨΕΙΣ ΤΟΥ ΝΙΚΟΥ Ο Τσίπρας ρίχνει γέφυρες στους καναλάρχες λόγω Ανδρουλάκη και απειλής τρίτης θέσης\nTην συνέντευξη του Αλέξη Τσίπρα στον ΣΚΑΙ σχολίασε η στήλη big mouth του powergame.gr.\nΌπως γράφει η στήλη ο πρόεδρος του ΣΥΡΙΖΑ φαίνεται να κατάλαβε ότι με τον Βαξεβάνη, τον Καρτερό και τη «Δημοκρατία» του Φιλιππάκη, δεν μπορεί να καταφέρει απολύτως τίποτα, έτσι αποφάσισε να ρίξει γέφυρες σε όλους τους μιντιάρχες.\n«Έριξε τα μούτρα του μήπως και καταφέρει να αναχαιτίσει τη δυναμική του συντρόφου Ανδρουλάκη, που είναι αλήθεια ότι απολαμβάνει σκανδαλώδους εύνοιας από τα media», αναφέρει χαρακτηριστικά το δημοσιεύμα για την παρουσία του Αλέξη Τσίπρα στον ΣΚΑΙ.\nΌσοι παρακολουθούν τον πρόεδρο Αλέξη στα social media, προφανώς και έχουν διαπιστώσει τη γιγαντιαία κωλοτούμπα που έχει κάνει σε σχέση με την στρατηγική που ακολουθούσε έναντι των παραδοσιακών παικτών των media. Χαρακτηριστικότερο παράδειγμα αποτελεί η διαφήμιση που έκανε από χθες το πρωί στη συνέντευξη που θα παραχωρήσει σήμερα στην τηλεόραση του ΣΚΑΪ. Στο κανάλι που παρέα με τον Παππά και τον Κρέτσο (αυτός έχει αν δεν κάνω λάθος μια σοβαρή εκκρεμοδικία) ήθελαν να «κλείσουν» την περίοδο που ήθελαν να φτιάξουν κανάλι με τον Καλογρίτσα και τον Δημήτρη τον Μάρη. Διαφημίζει τον ΣΚΑΪ, ένα από τα σοβαρά μέσα της χώρας, που όμως ο Πολάκης το χαρακτήριζε βοθροκάναλο. Είναι προφανές ότι ο Τσίπρας, έχει καταλάβει και μάλιστα με τον πλέον δυσάρεστο για τον ίδιο τρόπο, ότι με τον Βαξεβάνη, τον Καρτερό και τη «Δημοκρατία» του Φιλιππάκη, δεν μπορεί να καταφέρει απολύτως τίποτα.\nΈτσι αποφάσισε να ρίξει γέφυρες σε όλους τους μιντιάρχες. Έριξε τα μούτρα του μήπως και καταφέρει να αναχαιτίσει τη δυναμική του συντρόφου Ανδρουλάκη, που είναι αλήθεια ότι απολαμβάνει σκανδαλώδους εύνοιας από τα media. Ο πρόεδρος Τσίπρας, εκτός από τον Αλαφούζο, τον Κυριακού και τον Βαρδινογιάννη (αν και στεναχωρήθηκε με την δημοσκόπηση του Alpha) μαθαίνω ότι έχει κάνει άνοιγμα μέχρι και στον Μαρινάκη, τώρα που βλέπει και σαρώνει το Mega. Αν συνεχίσει η κατρακύλα του ΣΥΡΙΖΑ και η απειλή της δεύτερης θέσης, δεν αποκλείω να βγει ενόψει και των καρναβαλιών, να καταγγείλει τον άλλον Τσίπρα, που από βήμα της Βουλής, αράδιαζε κάτι ανεκδιήγητες βλακείες, για τον πανίσχυρο εφοπλιστή και ιδιοκτήτη της Alter Ego (Mega, Βήμα, Νέα). Άλλωστε τι σχέση μπορεί να έχει αυτός ο Τσίπρας, μ΄ αυτόν που παλεύει με τον Ανδρουλάκη για τη δεύτερη θέση στις εκλογές.\nΠροηγούμενο άρθροΚρίσιμο 48ωρο για την Ουκρανία: Την Τετάρτη η Ρωσική εισβολή, λέει ο Ζελένσκι – Πεδίο συμβιβασμού αναζητούν Μόσχα και Δύση\nΕπόμενο άρθροΣυνεδρίασε το Δ.Σ. της Ε.Δ.Ε.Υ.Α. με αποκλειστικό θέμα τις υπέρογκες αυξήσεις του τιμολογίου του ρεύματος


Mr. Robot: Qui est Tyrell? | Σειρές\nMr. Robot: Qui est Tyrell?\n28 Σεπτεμβρίου 2016 , Από: Κωνσταντίνα Παπαθεοδώρου\nΟ Mr. Robot μας άφησε με μερικές τρελές θεωρίες όταν το επεισόδιο 12, φινάλε της σεζόν 2, έφτασε στο τέλος του το βράδυ της Πέμπτης. Αν και απαντήθηκαν κάποια από τα ερωτήματα μας, δημιουργήθηκαν καινούρια και δυνατότερα. Ένα από τα πιο σοβαρά είναι το ποιος είναι, ή μάλλον τι είναι, ο Tyrell Wellick.\nΠρώτον και σημαντικότερο, φαίνεται ότι ο Tyrell είναι ζωντανός. Μετά τον τρόπο που τελείωσε το επεισόδιο 11, μείναμε με την απορία αν ο Tyrell είναι αληθινός ή αν είναι πάλι μια εναλλαγή του εαυτού του Elliot. Και ας είμαστε ειλικρινείς: η θεωρία της εναλλαγής ταίριαζε περισσότερο. Ο Tyrell της δεύτερης σεζόν μιλούσε και αντιδρούσε τελείως διαφορετικά από τον Tyrell της πρώτης σεζόν, σαν να ήταν και εκείνος ο Mr. Robot παρά ο εαυτός του. Και το τελικό «χτύπημα» ότι μπορεί και ο Tyrell να ήταν εναλλαγή του εαυτού του Mr. Robot δόθηκε με την τελευταία σκηνή, όπου ο Mr. Robot, ο Elliot και ο Tyrell στέκονται και οι δύο-τρεις μαζί απέναντι από την E-Corp, σαν να είναι ο Mr. Robot αλλά και ο Tyrell εναλλαγές του Elliot, σε μια σκηνή η οποία θύμιζε Casablanca.\nΑλλά μετά ο σκηνοθέτης και σεναριογράφος της σειράς, Sam Esmail, τα έφερε… τούμπαλιν και για μια άλλη φορά μας απέδειξε ότι ό,τι πιστεύαμε μέχρι στιγμής δεν ήταν αλήθεια!\nΟ Elliot ήθελε να σταματήσει τον Mr. Robot-εναλλαγή του εαυτού του- και τον Tyrell από το να ανατινάξουν το κτήριο της E-Corp και να σκοτώσουν αθώους ανθρώπους. Φυσικά ο Mr. Robot και ο Tyrell δεν συμφώνησαν με αυτό. Για να σταματήσει τον Elliot από το να καταστρέψει το χακάρισμα, ο Tyrell πυροβολεί τον Elliot με δάκρυα στα μάτια.\nΟ Elliot δεν πέθανε και το συνειδητοποιούμε στο τέλος του επεισοδίου. Επίσης συνειδητοποιούμε ότι ο Tyrell είναι αληθινός και από το τηλεφώνημά του στην Angela, η οποία μιλάει μαζί του. Ποιος είναι, όμως, στην πραγματικότητα ο Tyrell; Ο Elliot κατά τη διάρκεια αυτού του επεισοδίου έλεγε συνέχεια ότι δεν εμπιστεύεται αυτά που βλέπει και ουσιαστικά ούτε εμείς θα έπρεπε κανονικά.\nΑυτό που τουλάχιστον μπορούμε να καταλάβουμε είναι ότι ο Tyrell και ο Elliot έχουν κοντινή σχέση. Ο Tyrell ακόμη έκλαιγε όταν μιλούσε στην Angela και της έλεγε ότι αγαπάει τον Elliot. Αυτό είναι κάτι παραπάνω να νιώθει για έναν άνθρωπο με τον οποίο απλά ήθελε να συνεργαστούν για το χακάρισμα και την καταστροφή της E-Corp. Μία θεωρία είναι ότι ο Elliot και ο Tyrell έχουν προϊστορία. Πιθανόν ο Tyrell να είναι συγγενής του Elliot. Ή ένας κολλητός φίλος του που τον έχει ξεχάσει. Αλλά με κάποιον τρόπο αυτοί οι δύο είναι δεμένοι με κάποιο δεσμό, φιλικό ή συγγενικό. Ή ερωτικό (;). Ας μην ξεχνάμε κιόλας ότι στο τέλος λέει και η Angela ότι αγαπάει τον Elliot, οπότε ο δεσμός μεταξύ Elliot και Tyrell έχει κάτι το βαθύτερο από μια απλή συνεργασία με απώτερο σκοπό την καταστροφή της E-Corp. Το πιο πιθανό, λοιπόν, είναι ο Tyrell να είναι κάποιος ξεχασμένος φίλος ή κάποιος χαμένος αδερφός.\nΕσείς πώς πιστεύετε ότι συνδέονται Tyrell και Elliot; Γράψτε μας στα σχόλια από κάτω τις απόψεις σας!


Ταραχές στο Χονγκ Κονγκ - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΕίκοσι έξι άνθρωποι συνελήφθηκαν στη διάρκεια ταραχών που ξέσπασαν αργά χθες βράδυ έως και τις πρώτες πρωινές ώρες σήμερα μεταξύ της αστυνομίας του Χονγκ Κονγκ και φιλοδημοκρατικών διαδηλωτών που προσπαθούσαν να ανακαταλάβουν χώρο διαμαρτυρίας που είχε εκκενωθεί χθες με επέμβαση των δυνάμεων της τάξης, ανακοίνωσε η αστυνομία.\nΗ αστυνομία προφυλάκισε για λίγες ώρες φωτογράφο του πρακτορείου Getty Images. Η Ένωση Ανταποκριτών Ξένου Τύπου του Χονγκ Κονγκ καταδίκασε την κράτηση του φωτογράφου και ζήτησε να τερματιστεί ο “εκφοβισμός” των δημοσιογράφων που καλύπτουν τις διαδηλώσεις. “Η αστυνομία έχει απειλήσει και άλλους δημοσιογράφους στα σημεία των διαδηλώσεων: έναν τον απείλησε με ξυλοδαρμό σε περίπτωση που προσπαθούσε να διασχίσει το δρόμο. Οι μέθοδοι αυτές αποτελούν κατάφωρη παραβίαση του δικαιώματος των μέσων ενημέρωσης να καλύπτουν το θέμα αυτό που είναι σε εξέλιξη”, επισημαίνει η Ένωση Ανταποκριτών.\nTags: ΔΙΑΔΗΛΩΤΕΣΕΠΕΙΣΟΔΙΑΧΟΝΓΚ ΚΟΝΓΚ\nNext story Τα χρέη “πνίγουν” τον ΕΟΠΥΥ\nPrevious story ΟΗΕ: Ενισχύστε τις επιθέσεις κατά του ISIS


Στη Κω ο Θεοχάρης για να υποδεχτεί την πρώτη αεροπορική πτήση από το εξωτερικό - 5W news\nΚατά την άφιξή του στο νησί του Ιπποκράτη, ο Υπουργός Τουρισμού, κ. Χάρης Θεοχάρης, ανέφερε: «Είναι μεγάλη μας χαρά που βρισκόμαστε εδώ, στο νησί της Κω. Το νησί από το οποίο ουσιαστικά ξεκινάμε με την πρώτη πτήση από το εξωτερικό σε περιφερειακό αεροδρόμιο τον ελληνικό τουρισμό.\nΞέρουμε όλοι πως φέτος θα είναι μια διαφορετική και δύσκολη χρονιά, αλλά είμαστε όλοι σίγουροι ότι θα είναι μια ασφαλής χρονιά. Συμβολικά ξεκινάμε από το νησί του Ιπποκράτη, από το νησί που η Ιατρική ξεκίνησε και η συνεργασία της Bild και της TUI δίνει δώρο μια πτήση στους ανθρώπους που μόχθησαν, προσπάθησαν και βοήθησαν τη Γερμανία να ξεπεράσει αυτήν την κρίση. Οι ήρωες αυτοί θα έρθουν στην Κω για να περάσουν τις διακοπές που τόσο αξίζουν για όσα κατάφεραν.\nΣυναντηθήκαμε και με το κλιμάκιο του ΕΟΔΥ που βρίσκεται εδώ για αυτόν το σκοπό και θα πιάσει δουλειά μέσα στις επόμενες ημέρες για να μας προστατεύει όλους. Χαίρομαι που όλες οι διαδικασίες προχωρούν όπως ακριβώς έχουν σχεδιαστεί. Παραμένουμε σε εγρήγορση και σε ετοιμότητα για οτιδήποτε προκύψει στο νέο αυτό ξεκίνημα».\nΟ Υφυπουργός Τουρισμού, κ. Μάνος Κόνσολας, δήλωσε: «H Κως έχει ξεχωριστή δυναμική ως τουριστικός προορισμός. Το γεγονός ότι η πρώτη διεθνής πτήση έχει ως προορισμό την Κω ενέχει ένα σπουδαίο συμβολισμό. Σήμερα, στέλνουμε το μήνυμα ότι η Κως είναι εδώ, είναι ένας ασφαλής τουριστικός προορισμός, είναι έτοιμη να υποδεχθεί τους επισκέπτες της.\nΗ επόμενη ημέρα για τον ελληνικό τουρισμό συνδέεται με τη διαμόρφωση μιας νέας τουριστικής ταυτότητας, που θα στηρίζεται σε ένα νέο αναπτυξιακό πρότυπο και θα εισάγει νέα στοιχεία στο τουριστικό προϊόν του νησιού».\nΑυτήν την ώρα βρίσκεται σε εξέλιξη συνάντηση του Υπουργού Τουρισμού με τοπικούς τουριστικούς φορείς στο Δημαρχείο της Κω. Ακολουθεί η συνέντευξη Τύπου του κ. Χάρη Θεοχάρη στις 2:15 μ.μ. στον ίδιο χώρο και το απόγευμα, στις 6 μ.μ., η πολιτική ηγεσία του Υπουργείου τουρισμού θα παρευρεθεί στον αερολιμένα της Κω στο πλαίσιο της άφιξης της πρώτης διεθνούς πτήσης που θα προσγειωθεί σε περιφερειακό αεροδρόμιο της χώρας.


Πώς μπορείς να μετατρέψεις τα γεύματα με το παιδί σου σε μια ευχάριστη διαδικασία; – Nutricode Nutrition Education Method\nΥπάρχει μια μεθοδολογία γνωστή ως «Επιμερισμός της Ευθύνης» που εφαρμόζεται κατά την διάρκεια των γευμάτων και μπορεί να βοηθήσει τόσο στο να μειωθεί η ένταση κατά την διάρκεια των γευμάτων, όσο και η επιλεκτικότητα στην σίτιση κάποιων των παιδιών.\nΤι είναι ο επιμερισμός της ευθύνης;\nΟ επιμερισμός της ευθύνης είναι μια επιστημονικά τεκμηριωμένη προσέγγιση, που εφαρμόζεται κατά την διάρκεια της σίτισης των παιδιών και σκοπό έχει οι γονείς να θέσουν όρια, μέσω του καθορισμού των ωρών και του είδους των τροφών που προσφέρουν σε κάθε γεύμα, με ταυτόχρονο σεβασμό στις ανάγκες των παιδιών. Μέσα από την εφαρμογή της μεθόδου δίδεται η ευκαιρία στα παιδιά να μάθουν να εμπιστεύονται, τόσο την αίσθηση της πείνας, όσο και της πληρότητάς τους. Η προσέγγιση αυτή δεν αναφέρεται σε μια ακόμη δίαιτα ή σε ένα σύνολο κανόνων, αλλά σε μια καθοδηγούμενη διεργασία που καθορίζει με σαφήνεια την υπευθυνότητα των γονιών και των παιδιών κατά την διάρκεια των γευμάτων.\nΠοιος είναι ο στόχος της προσέγγισης:\nΣτόχος της χρήσης αυτής της προσέγγισης είναι να επιτευχθούν πιο χαλαρές, πιο χαρούμενες και λιγότερο αγχωτικές ώρες, κατά την διάρκεια των γευμάτων, όπου γονείς και παιδιά μπορούν να απολαύσουν μαζί, αλλά και ανεξάρτητα το φαγητό τους, χωρίς να χρειάζεται να ωθήσουν, να ξεγελάσουν ή να παρασύρουν το παιδί να φάει κάποια επιπλέον μπουκιά ή να τελειώσει το πιάτο του.\nΗ επαναφορά της ηρεμίας κατά την διάρκεια των γευμάτων βοηθάει στην ισχυροποίηση του δεσμού μεταξύ γονέα και παιδιού, μέσα από την θέσπιση σαφών ορίων, με σεβασμό στην επιμέρους ευθύνη της κάθε πλευράς. Η προσέγγιση αυτή βοηθά τα παιδιά στην εξάσκηση της διαισθητικής διατροφής, καθώς επιτρέπει στα παιδιά να αποφασίζουν πόση τροφή θα τρώνε μόνα τους. Τελικός στόχος δεν είναι να «πείσουμε τα παιδιά να φάνε», αλλά να θέσουμε τα θεμέλια για πιο ήρεμα και χαρούμενα γεύματα για όλη την οικογένεια – και να ενισχύσουμε την αυτονομία του σώματος αφήνοντας τα παιδιά να ελέγξουν την πρόσληψή τους, εντός των ορίων που θέτουμε. Η προσέγγιση μπορεί επίσης να χρησιμοποιηθεί για να εκπαιδεύσει τα παιδιά να μάθουν πώς να τρώνε, να αναχαιτίσουν διατροφικές συνήθειες που τους προκαλούν άγχος, να εγκαθιδρύσουν υγιείς διατροφικές συνήθειες και να επαναφέρουν την ισορροπία κατά τη διάρκεια των γευμάτων. Αποτελεί ένα εξαιρετικό εργαλείο όταν τα γεύματα έχουν μετατραπεί σε πεδίο μάχης.\nΑυτή η μέθοδος δημιουργήθηκε από τη διαιτολόγο και ψυχοθεραπεύτρια Ellyn Satter η οποία έκτοτε έχει εκπαιδεύσει πολλούς άλλους θεραπευτές σίτισης.\nΓιατί να την εφαρμόσω;\nΕάν ταυτίζεστε με κάποια από τις ακόλουθες καταστάσεις, έστω και κάποιες φορές, και ψάχνετε έναν τρόπο να αλλάξετε τα πράγματα, σίγουρα αξίζει να δοκιμάσετε την προσέγγιση.\n• Το παιδί μου αρνείται να φάει το δείπνο που φτιάχνω για την υπόλοιπη οικογένεια και κρατιέται για να φάει αυτό που προτιμά (συνήθως υποκύπτω γιατί θέλω να φάει!)\n• Στο παιδί μου αρέσει να τσιμπολογάει όλη μέρα και δεν πεινάει ποτέ για φαγητό.\n• Ανησυχώ ότι το παιδί μου δεν τρώει αρκετά.\n• Ανησυχώ ότι το παιδί μου τρώει πολύ.\n• Ανησυχώ ότι το παιδί μου κρύβει τι τρώει πραγματικά.\n• Με αγχώνουν οι ώρες του φαγητού.\n• Δεν ξέρω τι να φτιάξω και τι να προσφέρω, έτσι ώστε να το φάνε όλοι στην οικογένεια.\n• Το παιδί μου είναι πολύ επιλεκτικό και θέλει να τρώει μόνο τα αγαπημένα του φαγητά.\nΣΥΜΒΟΥΛΗ: Η προσέγγιση έχει ένα πολύ ευρύ φάσμα χρήσης και μπορεί να βοηθήσει σχεδόν σε οποιοδήποτε ζήτημα σίτισης (εκτός από σοβαρά ιατρικά – αυτά απαιτούν τη βοήθεια παιδίατρου ή εξατομικευμένη διατροφική αγωγή!).\nΠοιά είναι η βασική φιλοσοφία της προσέγγισης\n1. Ποιά είναι η ευθύνη/ αρμοδιότητα των γονέων: ο γονέας είναι υπεύθυνος (και ενθαρρύνεται να αναλάβει το ρόλο) με το τι θα φάει το παιδί, πότε θα το φάει και το πού θα φάει το παιδί.\n2. Ποιά είναι η ευθύνη/ αρμοδιότητα του παιδιού: το παιδί είναι υπεύθυνο να αποφασίσει εάν θα φάει σε αυτό το γεύμα, πόσο θα φάει και ποιά από τα τρόφιμα που του προσφέρονται θα φάει και με ποια σειρά.\nΑυτό σημαίνει ότι οι γονείς:\n• Επιλέγουν ποια τρόφιμα θα σερβίρουν και αναλαμβάνουν να τα ετοιμάσουν, κάνοντας το καλύτερο δυνατό για να είναι εύκολο να το φάει το παιδί και να είναι νόστιμο.\n• Τηρούν τακτικές ώρες, τόσο των γευμάτων, όσο και των σνακ, έτσι ώστε να είναι προβλέψιμες και κατάλληλες.\n• Φροντίζουν οι ώρες φαγητού να είναι ευχάριστες.\n• Δείχνουν στα παιδιά πώς να συμπεριφέρονται στα οικογενειακά γεύματα μέσα από το δικό τους παράδειγμα.\n• Προωθούν ένα υγιές μοντέλο σίτισης με το να τρώνε μαζί με τα παιδιά τους και δείχνοντας στα παιδιά του πώς να τρώνε ορισμένα τρόφιμα.\n• Κατανοούν ότι τα παιδιά δεν έχουν προγενέστερη εμπειρία με τα τρόφιμα και είναι λογικό να είναι επιφυλακτικά στο να δοκιμάσουν νέα τρόφιμα.\n• Κατανοούν ότι είναι φυσιολογικό τα παιδιά να έχουν συμπάθειες και αντιπάθειες.\n• Κατανοούν ότι κάθε οργανισμός και σώμα είναι διαφορετικός και ότι το παιδί έχει το δικαίωμα να μεγαλώσει αρμονικά με το σώμα του. Αυτό σημαίνει ότι δεν στοχεύουμε να επιτύχουμε μέσω της τροφής να αλλάξουμε την εικόνα (ή τις διαστάσεις) του σώματός μας, εκτός εάν υπάρχει κάποιο ιατρικό πρόβλημα που το επιτάσσει.\n• Εξηγούν το τι είναι το κάθε τρόφιμο και του περιγράφουν ποια μπορεί να είναι η γεύση του, αποφεύγοντας όμως να πιέσουν τα παιδιά να δοκιμάσουν μια συγκεκριμένη ποσότητα.\n• Αποφεύγουν να χρησιμοποιήσουν το φαγητό ως ανταμοιβή ή επιβράβευση για κάποια καλή ή προτιμώμενη συμπεριφορά.\nΕίναι ελεύθερα να επιλέξουν ποια τρόφιμα θα φάνε από τα σερβιριζόμενα.\nΕίναι ελεύθερα να καταναλώσουν την ποσότητα του φαγητού που θέλουν.\nΔίνουν μια ευκαιρία στο φαγητό που τους προσφέρεται πριν το απορρίψουν.\nΜαθαίνουν να παρατηρούν τους γονείς και τα μεγαλύτερα αδέλφια τους κατά την διάρκεια του γεύματος και μαθαίνουν να ακολουθούν το παράδειγμά τους.\nΕίναι ελεύθερα να μην ολοκληρώσουν το γεύμα τους όταν αισθάνονται χορτάτα.\nΜαθαίνουν να αποδέχονται ότι μερικές φορές θα χρειαστεί να περιμένουν μέχρι την ώρα του επόμενου γεύματος ή σνακ.\nΜαθαίνουν να αποδέχονται ότι το γεύμα που καλούνται να φάνε δεν θα είναι πάντοτε το αγαπημένο τους.


Δανία: Επεισόδια σε διαδήλωση υπέρ των Παλαιστινίων – e-volos\nΔανία: Επεισόδια σε διαδήλωση υπέρ των Παλαιστινίων\nΠρώτη καταχώρηση: Σάββατο, 15 Μαΐου 2021, 06:50\nΤρία άτομα συνελήφθησαν χθες Παρασκευή στην πρωτεύουσα της Δανίας μετά τα βίαια επεισόδια στη διάρκεια διαδήλωσης σε ένδειξη υποστήριξης στους Παλαιστίνιους, καθώς ορισμένοι από τους διαδηλωτές πέταξαν πέτρες εναντίον των δυνάμεων επιβολής της τάξης και της πρεσβείας του Ισραήλ, ενημέρωσαν η αστυνομία και ΜΜΕ.\nΗ αστυνομία επρόκειτο να συνεχίσει να είναι παρούσα όλη τη νύχτα στον χώρο όπου έγινε η κινητοποίηση, διαβεβαίωσε ο επιθεωρητής Πάου Κάλτοφτ το δημόσιο τηλεοπτικό δίκτυο DR, κάνοντας λόγο περί τριών συλλήψεων.\nΣύμφωνα με ΜΜΕ, στην κινητοποίηση πήραν μέρος περίπου 4.000 άνθρωποι.\nΟμάδα 50 ως 100 ατόμων άρχισε να πετάει πέτρες εναντίον του κτηρίου της πρεσβείας και εναντίον των αστυνομικών.\nΤελευταία ενημέρωση: Σάββατο, 15 Μαΐου 2021, 06:50\n177 θάνατοι το τελευταίο 24ωρο στη Γερμανία


KOZI'S | Μελίσσια - Σελίδα 2 - Athensmenu.gr\n04 Δεκεμβρίου, 2012 00:32:59\nΕξαιρετικό burger το συστήνω. Στη μπριζόλα κ´ανουν θαύματα με το ψήσιμο ειδικά τη σταβλίσια που αν και έχει 22€ μπορόυν να τη φάνε δυο άτομα και το γευστικό αποτέλεσμα είναι απολαυστικό, συγχαρητήρια.\nΤο μαγαζί είναι της μόδας έρχονται από παντού και η αναμονή ξεπερνά πολλές φορές (κυριακή) και την ώρα. Το σέρβις είναι όμως καλό\nΗ βαθμολογία μου είναι (3.17) αστέρια. Έβαλα 3.5 στην γεύση, 3.5 στην ποιότητα, 3.5 στην ποσότητα, 3 στο περιβάλλον, 3.5 στο service και 2 στην τιμή.\n29 Οκτωβρίου, 2012 07:51:50\nΜας πήγε ο κουμπάρος μας χτες το βράδυ. Με το που φτάσαμε κατά της 9:00, είδαμε ένα μαγαζί κατάμεστο απο κόσμο και μία ουρά στο πεζοδρόμιο γύρω στα 10 άτομα. (σημειωτέον ότι ο ιδιοκτήτης του καταστήματος ήταν πολύ φίλος με τον κουμπάρο μας) η γνωριμία όμως δεν βοήθησε πουθενά. Περιμέναμε 55΄ λεπτά στο πεζοδρόμιο μέχρι να αδειάσει κάποιο τραπέζι για να καθήσουμε. Βέβαια το αποτέλεσμα μας αποζημίωσε. Παραγγείλαμε μία ποικιλία από όλα τα κρέατα που φιγουράρουν στον κατάλογο και παρέλασαν απο μπροστά μας όλες οι γεύσεις που αναρωτιόμασταν τι ήταν. Ήρθαν κάτι τεράστιες μπριτζόλες, κάτι πολύ μεγάλα φιλέτα, ένα τεράστιο σουβλάκι κρεμαστό, ένα μικρό σίσκλο με μπριτζολάκια με κόκκινα μπαχαρικά και γενικά ένα βουνό κρέατα που μας έκοψαν την ανάσα. Απο το μέγεθος και μόνο νόμιζες ότι αυτά τα πράγματα δεν θα μπορούσες να τα μασήσεις. Όμως για άλλη μια φορά νίωσαμε έκπληξη προς την ποιότητα και την πολύ μαλακή υφή τους. Οι γεύσεις τους ιδιαίτερα πρωτότυπες, με μπαχαρικά νοτιοαφρικάνικα (όχι καυτερά άλλα πολύ εύγευστα). Αυτό που δεν θα χάσετε με τίποτα αν πάτε, είναι το νοτιοαφρικάνικο γνήσιο λουκάνικο του, όπως και το κρεμαστό σουβλάκι. Πραγματική εμπειρία για τους λάτρεις του κρέατος. Όλα συνοδεύονται με στρογγυλές πατάτες τηγανιτές με μία ιδιαίτερη σάλτσα που τις απογειώνει.\nΤα μόνα αρνητικά για μας ήταν το ότι δεν δέχεται κρατήσεις τραπεζιών (πας και περιμένεις μέχρι να αδείασει κάποιο τραπέζι) ο χώρος είναι σχετικά μικρός για τόσο κόσμο που πηγαίνει και οι τιμές του είναι λίγο τσουχτερές (35 ευρώ το άτομο χωρίς κρασί) άξίζει πάντως να το δοκιμάσετε έστω και αν πάτε νωρίς για να πιάσετε τραπέζι χωρίς κόπο.\nΗ βαθμολογία μου είναι (3.42) αστέρια. Έβαλα 4 στην γεύση, 3.5 στην ποιότητα, 5 στην ποσότητα, 3 στο περιβάλλον, 3.5 στο service και 1.5 στην τιμή.\n19 Ιουλίου, 2012 15:30:12\nΈχω επισκευθεί το μαγαζί αρκετές φορές. Τις πρώτες φορές (όταν είχε πρωτοανοίξει) έμεινα απόλυτα ικανοποιημένος. Κάθε επόμενη φορά που πήγαινα ήταν και κάπως χειρότερα, με αποκορύφωμα την τελευταία όπου και είπα πως δεν θα ξαναπάω καθώς του έχω δώσει αρκετές ευκαιρίες λόγω των πρώτων εντυπώσεων που είχα σχηματίσει. Οι τιμές είναι στο +50% εν μέσω κρίσης, οι ποσότητες και η ποιότητα μειώθηκε σε σχέση με τις πρώτες επισκέψεις μου. Δυστυχώς η φήμη και το κυνήγι του υπέρογκου κέρδους χάλασε και άλλο ένα μαγαζί με προοπτικές.\nΗ βαθμολογία μου είναι (2.58) αστέρια. Έβαλα 4 στην γεύση, 2 στην ποιότητα, 3.5 στην ποσότητα, 2.5 στο περιβάλλον, 2.5 στο service και 1 στην τιμή.\n27 Ιουλίου, 2012 18:28:31\nΕγω φιλε μου μια φορα πηγα και δε ξαναπηγα. Δε δινω ευκαιρια σε μαγαζι που δε προσεχει ουτε απλους κανονες υγιεινης.\nΗ τριχα παει στο καλο επεσε απο καποιο κεφαλι(γυναικας διοτι ηταν τεραστια). Αυτο με το σκουληκι ηταν χοντρο ομως(και ολοζωντανο).\nΤωρα οσον αφορα τις τιμες και τις ποσοτητες.\nΕμενα αυτες οι αρπακολλες δε μου κανουν εντυπωση. Τις εχω ξαναδει. Οσο ευκολο ομως ειναι να μαζεψεις κοσμο, αλλο τοσο ευκολο ειναι να τον διωξεις.


Paratiritis: Νοεμβρίου 2013\nΈκανε Bungee Jumping και κόπηκε το σχοινί (video)...!!!\nΒρίσκεται σε ύψος 111 μέτρων και ξαφνικά κόβεται το σχοινί...\nΑπό κάτω υπάρχει ένα ορμητικό ποτάμι με καταρράκτες και μέσα σε αυτό ζουν κροκόδειλοι.\nΑυτό έπαθε η 22χρονη Αυστραλή Erin Langworthy, η οποία ως εκ θαύματος τη γλίτωσε μόνο με εκδορές μετά από το απίστευτο αυτό περιστατικό στη Ζάμπια και στους καταρράκτες της Βικτώρια.\nΕυρωπαϊκή Ομοσπονδία Δημοσιογράφων: Η ΔΤ δεν είναι δημόσια ραδιοτηλεόραση.\n«Θα γίνει έκρηξη στην Ελλάδα...»\n«Με σόκαρε η δήλωση\nγια επανάληψη των\nσυνομιλιών μετά το σκι\nδιακοπών και για\nκαι μίλια που χωρίζουν την Ελλάδα\nΟταν ...παίζεις τέτοια παιχνίδια, είναι βέβαιο ότι θα οδηγηθείς\nσε ρήξη. Θα έρθει η στιγμή της έκρηξης», τόνισε ο Γάλλος Ανρί\nΜαλόζ, πρόεδρος της Ευρωπαϊκής Οικονομικής και Κοινωνικής\nΕπιτροπής, στη διάρκεια συνέντευξης Τύπου που πραγματοποιήθηκε\nΟ ίδιος πρόσθεσε ότι είναι λάθος και «άστοχο να δημιουργείς\nελπίδες και δεδομένα και στη συνέχεια να πεις... θα δούμε.\nΠρόκειται για ανόητα παιχνίδια υψηλόμισθων αξιωματούχων.\nΑλλά το χειρότερο είναι ότι εκβιάζουν χώρες. Αυτά πρέπει να\nΤόνισε μάλιστα ότι στις 10 Δεκεμβρίου θα συναντηθεί με την Κριστίν\nΛαγκάρντ: «Γνωρίζω ότι δεν θα της αρέσει. Αλλά θα της ζητήσω\nνα το σχολιάσει...».\nΤονίζοντας ότι «η Ευρωπαϊκή Ενωση δεν μπορεί να αντιμετωπίσει\nτην κρίση», είπε ότι «πρέπει να σταματήσουν τα μέτρα λιτότητας που\nβλάπτουν τον πληθυσμό και σκοτώνουν την ανάπτυξη. Ταυτόχρονα,\nυπάρχουν ευρωπαϊκά κονδύλια που πάνε χαμένα λόγω της\nγραφειοκρατίας ή τα σπαταλούν οι μεσάζοντες», τόνισε ο Ανρί\nΜαλόζ. Χαρακτήρισε μάλιστα την Ε.Ε. «βασική υπεύθυνη» για την\nκρίση και πρόσθεσε ότι εκφράζει την αλληλεγγύη της απέναντι\nστις επιταγές της τρόικας επειδή υπάρχουν επενδύσεις στην\nΕλλάδα και όχι από φιλανθρωπία.\nΓια τη δίωρη συνάντηση που προηγήθηκε, με βουλευτές όλων\nτων πολιτικών κομμάτων, δήλωσε ότι συμφώνησαν πως\n«πρέπει να σταματήσουν τα μέτρα λιτότητας που σκοτώνουν\nτην οικονομία και βλάπτουν τον πληθυσμό. Ολα τα μέτρα πρέπει\nνα επικεντρωθούν στην ανάπτυξη». Πρότεινε «σκληρά μέτρα»\nαλλά και επενδύσεις, «ώστε να αναπτυχθούν παράλληλα η\nγεωργία και η βιομηχανία, αντί ν' αγοράζουμε κινέζικα προiόντα.\nΝα μετατραπεί η Ευρώπη σε ελκυστικό χώρο για την ανάπτυξη\nεπιχειρήσεων». Ο ίδιος, χαρακτήρισε την ελληνική προεδρία ως\nευκαιρία για την Ευρώπη, «διότι η χώρα βρίσκεται σε αυτή την\nκατάσταση λόγω της κακής Ευρώπης».\nΕίπε επίσης ότι με τους Ελληνες βουλευτές υπήρξε σύγκλιση\nστο εξής: «Αν δεν υπάρξει αλλαγή στην οικονομική πολιτική μέσα\nστους επόμενους μήνες, οι ίδιοι οι πολίτες θα καταστρέψουν το\nσύστημα της Ευρωπαϊκής Ενωσης».\nΟσο για τον τραπεζικό τομέα, είπε ότι «στην Ελλάδα βοηθάει μόνο\nτον εαυτό του, όχι την οικονομία. Απαιτείται τραπεζική μεταρρύθμιση\nπου θα χρειαστεί 10 χρόνια».\nΣχετικά με τα ευρωπαϊκά κονδύλια «που πάνε χαμένα και\nσπαταλώνται και στην Ελλάδα», ο Α. Μαλόζ ανέφερε χαρακτηριστικά\nότι υπάρχουν 6 δισ. ευρώ που μπορούν να διατεθούν σε νέους\nγια να εκπαιδευτούν, «τα οποία μένουν στα χαρτιά. Και μπορούμε\nνα διπλασιάσουμε τα διαθέσιμα κονδύλια. Τα τελευταία έξι χρόνια\nδεν αξιοποιήθηκαν λόγω της γραφειοκρατίας, της διαφθοράς και\nΤονίζοντας χαρακτηριστικά ότι «δεν υπάρχει οικονομική ένωση\nπαρά μόνο νομισματική», κατηγόρησε την ευρωπαϊκή πολιτική\nγια έλλειψη διαφάνειας.\nΑκόμη, χαρακτήρισε την άνοδο των εθνικιστικών κομμάτων\nαποτέλεσμα των λανθασμένων ευρωπαϊκών πολιτικών που\nΈκανε Bungee Jumping και κόπηκε το σχοινί (video)....


Αναστασιάδης – Δημοσχάκης στον Καμίνη για το Σχολείο Μονάχου – The Panhellenic Post\nΑναστασιάδης – Δημοσχάκης στον Καμίνη για το Σχολείο Μονάχου\nΑθήνα.- Την ανάγκη να μην χαθεί το Ελληνικό Σχολείο του Μονάχου και να συνεχιστούν οι προσπάθειες για να ανατραπεί η απόφαση του οικείου γερμανικού Δήμου να επανακτήσει την κυριότητα του οικοπέδου, υπογράμμισαν στον Δήμαρχο Αθηναίων κ. Γιώργο Καμίνη οι Τομεάρχες της Νέας Δημοκρατίας, Εξωτερικών για θέματα Απόδημου Ελληνισμού, Βουλευτής Β΄ Θεσσαλονίκης κ. Σάββας Αναστασιάδης και Αν. Τομεάρχης Εθνικής Άμυνας, Βουλευτής Έβρου κ. Αναστάσιος Δημοσχάκης.\nΦωτογραφία, Από Αριστερά, Αναστάσιος Δημοσχάκης, Γιώργος Καμίνης, Σάββας Αναστασιάδης.\nΟι δύο βουλευτές ζήτησαν από τον Δήμαρχο να αποστείλει σχετική επιστολή στον ομόλογό του, Δήμαρχο του Μονάχου, με την οποία θα ζητάει την απενεργοποίηση της ρήτρας επιστροφής του οικοπέδου στο Δήμο της πρωτεύουσας της Βαυαρίας, εκεί όπου θα στεγαζόταν το ελληνικό σχολικό συγκρότημα, του οποίου, δυστυχώς, η Ολομέλεια του Δήμου Μονάχου, με συντριπτική πλειοψηφία (78-2), αποφάσισε την κατεδάφιση.\nΗ προγραμματισμένη συνάντηση έγινε στο δημαρχιακό Μέγαρο την Πέμπτη 19 Ιανουαρίου και ο κ. Καμίνης αφού ενημερώθηκε λεπτομερώς από τους κ.κ. Αναστασιάδη και Δημοσχάκη για το θέμα της ανέγερσης του Ελληνικού Σχολείου στο Μόναχο, δεσμεύτηκε να προβεί σε όλες τις ενδεδειγμένες ενέργειες από την πλευρά του, έτσι ώστε να ανακαλέσει ο Δήμαρχος Μονάχου την απόφασή του και να συνεχιστεί η κατασκευή του Ελληνικού Σχολικού Συγκροτήματος.\nΕπιστολή Δημοσχάκη προς την Ομογένεια\nΑναφορικά με την σημασία της συμμετοχής του στη συνάντηση με τον Δήμαρχο, αφού πλέον δεν είναι Αν. Τομεάρχης Εξωτερικών για θέματα Απόδημου Ελληνισμού (τη θέση του ανέλαβε ο κ. Σάββας Αναστασιάδης) αλλά εν είδη “απολογισμού” για τη σύντομη θητεία του στον τομέα Αποδήμνου Ελληνισμού, όσο και ενόψει της αναλήψεως εκ μέρους του των νέων του καθηκόντων ως Αν. Τομεάρχης Εθνικής Άμυνας, ο κ. Δημοσχάκης, σε επιστολή του προς την Ομογένεια, τονίζει τα ακόλουθα:\n«Την ώρα που γράφονται αυτές οι γραμμές, χιλιάδες ελληνόπουλα ανά τον κόσμο αναβιώνουν τα ελληνικά έθιμα των καλάντων, κρατώντας ζωντανή την παράδοσή μας στα πέρατα της υφηλίου. Όταν θα τις διαβάζετε, ήδη θα έχουμε αφήσει πίσω μας μια δύσκολη, επίπονη και, δυστυχώς σε ορισμένες περιπτώσεις, αποτροπιαστική χρονιά, εξαιτίας των κυβερνώντων. Μια χρονιά, όμως, που είχα και την τιμή να αναλάβω από τον Πρόεδρο της Νέας Δημοκρατίας, Κυριάκο Μητσοτάκη, την πρώτη θητεία του Τομεάρχη Απόδημου Ελληνισμού. Μια ευθύνη χαρμολύπης: Από τη μία είχα τη χαρά να βρεθώ με Έλληνες από κάθε γωνιά της γης, από την άλλη γνώρισα από κοντά τις ελλείψεις και τα προβλήματα στον σχεδιασμό της Ελληνικής Πολιτείας για την εξασφάλιση βιώσιμων και ωφέλιμων σχέσεων με τον Οικουμενικό Ελληνισμό.\nΗ χρονιά σημαδεύτηκε από τον σημαντικό αγώνα που δώσαμε για το Ελληνικό Σχολείο του Μονάχου, μοναδικής σημασίας πρεσβευτή των Ελληνικών ιδεών και συμφερόντων στην καρδιά της Ευρώπης, ένα έργο που τορπίλισε με περισσή ανευθυνότητα η συγκυβέρνηση ΣΥΡΙΖΑ-ΑΝΕΛ. Οι Έλληνες χάσαμε έναν φάρο της Παιδείας μας και ζημιωθήκαμε οικονομικά. Τραγική απόδειξη πως οι βερμπαλισμοί της αριστεράς ποτέ δεν μπορούν να προσφέρουν ρεαλιστικές λύσεις, καθώς τα μεγάλα λόγια που ακούστηκαν πολλάκις στη Βουλή, δεν μπόρεσαν να σώσουν το έργο που ξεκίνησε ο Κωνσταντίνος Μητσοτάκης και αναβίωσε ο Αντώνης Σαμαράς.\nΌμως, δεν σταμάτησε εκεί η ανευθυνότητα της παρούσας συγκυβέρνησης στην αντιμετώπιση των Ελλήνων του Εξωτερικού. Άφησε μετέωρη την πρώτη Παγκόσμια Ημέρα Ελληνικής Γλώσσας και Ελληνικού Πολιτισμού, χωρίς νομοθετική ρύθμιση και επίσημη υποστήριξη. Παράτησε το κατοχυρωμένο από το Σύνταγμα Συμβούλιο Απόδημου Ελληνισμού στη μοίρα του, ακέφαλο και, ουσιαστικά, ανύπαρκτο. Και, φυσικά, έκλεισε την πόρτα της ψήφου στους Έλληνες του εξωτερικού: Στους Έλληνες πολίτες που μας κάνουν περήφανους στις κοινωνίες του κόσμου, στους Έλληνες φοιτητές, ερευνητές και επιστήμονες που εκπροσωπούν επάξια την Ελλάδα στον ακαδημαϊκό και επιστημονικό στίβο, στους Έλληνες ναυτικούς που ζωοδοτούν χιλιάδες οικογένειες πίσω στην πατρίδα.\nΚλείνοντας τον κύκλο μου σε αυτήν την ιδιαίτερη θέση αισθάνομαι πιο πλούσιος, χάρη στους ανθρώπους και τα κατορθώματα του Οικουμενικού Ελληνισμού που είχα την τύχη να γνωρίσω. Όμως αισθάνομαι ακόμα πιο υπόχρεος σε όλους τους Έλληνες, εντός και εκτός συνόρων, να συνεχίσω να αγωνίζομαι για να διατηρηθούν και να ενισχυθούν οι αμοιβαία επωφελείς δεσμοί της Μητέρας Πατρίδας με τα παιδιά της που βρίσκονται μακριά της. Λίγες χώρες, ελάχιστα έθνη ανά τον κόσμο μπορούν να αισθάνονται τόσο περήφανα όσο η Ελλάδα για το πόσο μπολιάστηκαν οι ιδέες και οι αρχές τους στις παγκόσμιες κοινωνίες, χάρη στη Διασπορά τους.\nΓια αυτό και προσωπικά έχω ιεραρχήσει ψηλά στις πολιτικές μου προτεραιότητες τα σημαντικά εκείνα ζητήματα που ανιχνεύσαμε και αναδείξαμε τη χρονιά αυτή: η ψήφος των Ελλήνων του Εξωτερικού, το Συμβούλιο Απόδημου Ελληνισμού, η Ελληνική Γλωσσομάθεια, το Οικουμενικό Ελληνικό Επιχειρηματικό Επιμελητήριο, η εξυπηρέτηση εξ αποστάσεως των Ελλήνων που διαβιούν ή βρίσκονται στο εξωτερικό και τόσα άλλα.\nΤιμώντας, τέλος, τον Τομέα και τους συνεργάτες μου σε αυτόν και αναγνωρίζοντας έναν άξιο συνεχιστή των προσπαθειών μας στο πρόσωπο του συναδέρφου Βουλευτή Β’ Θεσσαλονίκης κ. Σάββα Αναστασιάδη, νέου Τομέαρχη Απόδημου Ελληνισμού της Ν. Δ., παρέστην την Πέμπτη 19 Ιανουαρίου σε προγραμματισμένη συνάντηση με τον Δήμαρχο Αθηναίων, Γιώργο Καμίνη. Κύριο θέμα μας ήταν να του ζητήσουμε να αποστείλει σχετική επιστολή στον ομόλογό του, Δήμαρχο του Μονάχου, με την οποία θα ζητάει την απενεργοποίηση της ρήτρας επιστροφής του οικοπέδου στο Δήμο της πρωτεύουσας της Βαυαρίας, εκεί όπου θα στεγαζόταν το ελληνικό σχολικό συγκρότημα, του οποίου, δυστυχώς, η Ολομέλεια του Δήμου Μονάχου, με συντριπτική πλειοψηφία (78-2), αποφάσισε την κατεδάφιση.\nΕπίσης του προτείναμε να αποστείλει επιστολή και στους ομολόγους του των πρωτευουσών της Ε.Ε. για να ζητήσει τη συμπαράστασή τους και να τους εξηγήσει τη σπουδαιότητα του συγκεκριμένου έργου, το οποίο αποτελεί φάρο πολιτισμού, που αντανακλά τις αξίες και τις αρχές όχι μόνο της ελληνικής αλλά και της ευρωπαϊκής παιδείας, ώστε να πιέσουν και αυτοί, από την μεριά τους, για την υλοποίηση του.\nΕύχομαι η νέα χρονιά που διανύουμε να αφήσει τη χώρα μας απαλλαγμένη από την ανεύθυνη πολιτική των ΣΥΡΙΖΑ-ΑΝΕΛ στο σύνολό της και με την Κυβέρνηση της Νέας Δημοκρατίας και του Κυριάκου Μητσοτάκη να βάλουμε τα θεμέλια για μια πραγματικά Οικουμενική Ελλάδα!».\n[Αναστασιάδης], [Δημοσχάκης], [Καμίνης], [Σχολείο Μονάχου]


Καϋμένη Κύπρος … | Faros's Weblog\nThis entry was posted on Πέμπτη 29 Οκτωβρίου 2009 at 3:38 μμ and is filed under ΚΥΠΡΙΑΚΑ ΘΕΜΑΤΑ.\tYou can follow any responses to this entry through the RSS 2.0 feed. You can leave a response, or trackback from your own site.\n13 Responses to Καϋμένη Κύπρος …\nΟ/Η Redblogs.gr » Καϋμένη Κύπρος … λέει:\n29 Οκτωβρίου, 2009 στο 3:50 μμ\n[…] Από συνέντευξη του Μεχμέτ Αλί Ταλάτ Καϋμένη Κύπρος … τι σε περιμένει … [Διαβάστε το υπόλοιπο του άρθρου στο blog του (39 λέξεις)] […]\n29 Οκτωβρίου, 2009 στο 4:05 μμ\nΜια θερμή καλησπέρα από την Νέα Υόρκη! 😀\nΟ/Η anti-anan λέει:\n29 Οκτωβρίου, 2009 στο 8:31 μμ\n«Ευχαριστώ για τη στήριξή σας. Είναι βάλσαμο για μένα». Με αυτά -μεταξύ άλλων- τα λόγια υποδέχθηκε ο πρόεδρος της Κυπριακής Δημοκρατίας, Δημήτρης Χριστόφιας, τον Έλληνα πρωθυπουργό Γιώργο Παπανδρέου, ο οποίος πραγματοποιεί επίσημη επίσκεψη στην Κύπρο.\n29 Οκτωβρίου, 2009 στο 8:55 μμ\nκωστής: Δεχτή με απεριόριστη χαρά και αντεύχομαι !\nΜόνο μια συμβουλή: Άσε το λαπ-τοπ και πάνε βόλτες … πολλές βόλτες …\n29 Οκτωβρίου, 2009 στο 8:59 μμ\nanti-anan: Ναι τη ξέρω τη δήλωση Χριστόφια. Απλά, προσπαθώ να μην … θυμώσω !!!\nΥπάρχουν τόσοι σύντροφοι Κύπριοι γύρω μας, που αυτούς και μόνο αυτούς σέβομαι και δεν ρίχνω καντήλια !\n29 Οκτωβρίου, 2009 στο 9:47 μμ\nΒάλανε το λύκο να φιλάει τα πρόβατα.\nΤι είχες Γιάννη μ, τ είχα πάντα.\nΝα σε κάψω Γιάννη, να σ αλείψω λάδι.\n29 Οκτωβρίου, 2009 στο 11:45 μμ\nλαθραναγνώστης: Δυστυχώς … έτσι όπως τα λες είναι !\n30 Οκτωβρίου, 2009 στο 7:16 πμ\nΚι εγώ στη θέση του Ταλάτ, όχι μόνο αισιόδοξος θα ήμουνα….Θα χόρευα (όχι ότι αυτός δε χορεύει, αλλά τι να πει;…). Έλα όμως που ΔΕΝ είμαι στη θέση του αλλά στη δική μου… Αλλα τίποτα δεν πρέπει να μας παραξενεύει, από τη στιγμή που Αντιπρόεδρος είναι ο υπουργός των Ιμίων, του Οτσαλάν, του Συμφώνου της Μαδρίτης… Μόνο σ’ αυτή τη χώρα, σκέφτομαι ώρες-ώρες, θα μπορούσε να συμβεί κάτι τέτοιο.\n30 Οκτωβρίου, 2009 στο 9:38 πμ\nHyperion: Την Καλημέρα μου !\nΣωστά, τίποτα πια δεν μας παραξενεύει …\nΑπό τη στιγμή μάλιστα που ο λαός μας έδωσε τέτοιο ποσοστό στον Mr. George …\n30 Οκτωβρίου, 2009 στο 11:17 πμ\nΑλι Αλι και τρις αλι!!!\n30 Οκτωβρίου, 2009 στο 1:17 μμ\nΒΙΡΓΙΝΙΑ ΡΙΧΤΕΡ: Στην προκειμένη περίπτωση, η φράση πάει … γάντι !\n4 Νοεμβρίου, 2009 στο 5:12 μμ\n4 Νοεμβρίου, 2009 στο 7:30 μμ\nanti-anan: Το διάβασα κι εγώ και είμαι ακόμα τόσο συγχυσμένος που δεν μπορώ … δεν θέλω … ας μην σχολιάσω εν θερμώ !\nΠάντως, αλήθεια είναι ότι ο πάτος δεν έχει όρια … αν τον φτάσεις αρχίζεις και το … σκάψιμο !!!


Η συνταγματική μεταρρύθμιση πρέπει να είναι ριζική! - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΤων Θεόδωρου Πολυζωίδη και Ιπποκράτη Χατζηαγγελίδη*\nΟι ΔΗΜΟΚΡΑΤΙΚΟΙ είναι το πρώτο πολιτικό κόμμα, το οποίο διατύπωσε μια ολοκληρωμένη πρόταση για την αλλαγή του Συντάγματος και όχι απλώς τον εξωραϊσμό του, όπως τον περιγράφει η πρόταση κ.κ. Παπαδόπουλου-Σωτηρέλλη. Όμως, στόχος του παρόντος δεν είναι να διεκδικήσει εύσημα, πρωτιές ή αποκλειστικότητες. Το κορυφαίο αυτό ζήτημα αφορά το σύνολο των Ελλήνων πολιτών και κάθε προσπάθεια να συζητηθεί και να αναδειχθεί είναι σκόπιμη και καλοδεχούμενη.\n• Άμεση εκλογή του Προέδρου της Δημοκρατίας από το λαό, με 51%, σε μία ή δύο Κυριακές, κατά το κυπριακό σύστημα. Η θέση του πρωθυπουργού καταργείται και όλες του οι αρμοδιότητες ασκούνται από τον Πρόεδρο της Δημοκρατίας με 5ετή θητεία.\n• Πλήρης διαχωρισμός νομοθετικής και εκτελεστικής εξουσίας με τη θέσπιση ασυμβίβαστου του υπουργικού προς το βουλευτικό αξίωμα.\n• Περιορισμένος αριθμός θητειών σε εκτελεστικά δημόσια αξιώματα για όλους. Κανείς δεν μπορεί να υπηρετήσει σε δημόσιες θέσεις για περισσότερα από 12 έτη. Ο Πρόεδρος της Δημοκρατίας δεν μπορεί να εκλεγεί για περισσότερες από 2 θητείες.\n• Πλήρης ανεξαρτησία της Δικαιοσύνης με εκλογή της ηγεσίας της από τη Γερουσία και όχι από το Υπουργικό Συμβούλιο.\n• Κατάργηση του νόμου περί ευθύνης υπουργών και της βουλευτικής ασυλίας για υποθέσεις μη σχετιζόμενες με το βουλευτικό αξίωμα ή για αδικήματα που διενεργήθηκαν προ της εκλογής.\n• Ανάδειξη της βουλής 200 μελών. Τα 150 μέλη εκλέγονται σε νομαρχιακό ή περιφερειακό επίπεδο με απλή αναλογική και ενιαίο ψηφοδέλτιο. Τα υπόλοιπα 50 μέλη εκλέγονται με ενιαίο εθνικό ψηφοδέλτιο. Το σύστημα αυτό, έχει ως αποτέλεσμα την ενίσχυση του ρόλου του βουλευτή, αφού δίνει τη δυνατότητα της σταυροδοσίας ανεξαρτήτως κόμματος, άρα ωθεί στην εκλογή των αρίστων και όχι των εκλεκτών των κομματικών μηχανισμών. Το εθνικό ψηφοδέλτιο δίνει τη δυνατότητα της εκλογής ανθρώπων που χαίρουν πανελληνίας αναγνώρισης, οι οποίοι δεν ανήκουν οπωσδήποτε σε κόμμα, δηλαδή επιτρέπει την εκλογή και ανεξαρτήτων υποψηφίων. Το σύστημα αυτό, εμποδίζει την ανάπτυξη διαπλοκής και ενισχύει την λαϊκή κυριαρχία και την άμεση αντιπροσώπευση.\n• Θέσπιση Γερουσίας, 100 μελών, με ισχυρές ελεγκτικές αρμοδιότητες και εκλογή της από ενιαίο εθνικό ψηφοδέλτιο, συμπεριλαμβανομένων αριστίνδην και ανεξαρτήτων υποψηφίων. Στην αρμοδιότητα και τον έλεγχό της υπάγονται όλες οι ανεξάρτητες αρχές, οι αρμοδιότητες του Συνταγματικού Δικαστηρίου και η έγκριση του διορισμού των υπουργών.\n• Θέσπιση της λαϊκής πρωτοβουλίας για δημοψήφισμα και εισαγωγή νομοσχεδίων.\n• Αυστηρός έλεγχος του «πόθεν έσχες» των πολιτικών προσώπων από ειδική υπηρεσία π.χ. Σ.Δ.Ο.Ε. και θέσπιση «πόθεν έσχες» για όλα τα πρόσωπα που κατέχουν δημόσια αξιώματα, καθώς και για δημοσίους υπαλλήλους με δικαίωμα υπογραφής.\n• Εξάλειψη των παράλογων και υπερβολικών βουλευτικών προνομίων π.χ. σύνταξη, διορισμό βοηθών στο δημόσιο, ατέλειες κλπ.\n* Ο κ. Θεόδωρος Πολυζωίδης είναι Δρ Χημικός, επιχειρηματίας. Είναι ιδρυτικό μέλος και, από το 2010, πρόεδρος των ΔΗΜΟΚΡΑΤΙΚΩΝ. Ο κ. Ιπποκράτης Χατζηαγγελίδης είναι χρηματοπιστωτικός σύμβουλος επιχειρήσεων και ιδρυτικό μέλος των ΔΗΜΟΚΡΑΤΙΚΩΝ.\nΠροηγούμενο άρθρο«Όχι», για τον πόνο του άλλου\nΕπόμενο άρθροΠοιοι χαρακτηρίζουν στρατηγικό λάθος τη συνάντηση Τσίπρα – Καμμένου


Γεγονότα και γεγονότα. - Προσκυνητής...\nΠαρατηρώ τον κόσμο που βράζει. Ένα τρομερό ανακάτεμα σαν αυτό της μεγάλης και βαθειάς τρικυμίας, τότε που η θάλασσα ξεβράζει και ξεβράζει από τα βάθη της ακόμα και τα πιο ετερόκλητα πράγματα. Δεν παραξενεύομαι όμως. Αυτά όλα έχουν γραφτεί εδώ και χιλιάδες χρόνια μέσα στην Αγία Γραφή και απλώς επαληθεύονται.\nΖούμε σε μια περίοδο που ο χρόνος φαίνεται να τρέχει. Πολλά γεγονότα συμβαίνουν το ένα μετά το άλλο. Κυκλοφόρησε στο You Tube ένα βίντεο που μιλούσε για πλύση εγκεφάλου που γίνεται από «κάποιους» μέσω της χρήσης πολλαπλών σοκαριστικών νέων της επικαιρότητας. Βέβαια αυτοί που συνέθεσαν το βίντεο δεν απαντούν στο ερώτημα «Πως ξαφνικά υπάρχουν τόσα πολλά γεγονότα παγκόσμιου ενδιαφέροντος» εν τούτοις καταγράφουν και αυτοί με τον τρόπο τους αυτή την παρατήρηση ότι συμβαίνουν πολλά συγκλονιστικά και παγκόσμια γεγονότα όλων των ειδών που δρουν σαν καταλύτης στη δημιουργία μιας καινούργιας εικόνας της ανθρωπότητας. Εικόνας που λίγα χρόνια πριν δεν θα μπορούσαμε να την φανταστούμε.\nΤελευταία γεγονότα τα οποίο είναι σε εξέλιξη και οι πάντες παρακολουθούν κατάπληκτοι είναι αυτά που συμβαίνουν στις βόρειο αφρικάνικες χώρες Τυνησία Αίγυπτο και το ντόμινο στο οποίο παρασέρνει τις Συρία Ιορδανία Μπαχρέιν Λιβύη και Περσία μέχρι στιγμής. Γεγονότα που αλλάζουν καίρια τις γεωπολιτικές και οικονομικές ισορροπίες. Φέρνουν νέα πρόσωπα στην επιφάνεια και δημιουργούν καινούργιους συσχετισμούς δυνάμεων.\nΠαλιότερα σκεφτόμασταν ότι για να σχηματιστεί η παγκόσμια εικόνα που περιγράφεται στην Αποκάλυψη πιθανώς να χρειάζεται πολύς χρόνος, αργές εξελίξεις και κοινωνικές ζυμώσεις μέχρι να έρθουμε στο σημείο που έχει προβλεφθεί. Όμως όχι. Κάτι τέτοιο δεν είναι αναγκαίο. Το παγκόσμιο στάτους αλλάζει τόσο γρήγορα όσο το προσωπικό. Και όπως κάθε σοβαρό γεγονός που ανατρέπει την προσωπική μας ζωή παραπέμπει σε σταμάτημα και επαναπροσδιορισμό πολύ περισσότερο η αλλαγή του παγκοσμίου στάτους καθώς το βλέπουμε να αλλάζει ραγδαία απαιτεί την προσοχή μας.\nΟ Χριστός όταν μίλησε για αυτό είπε ότι θα έλθει σαν παγίδα. Παγίδα σημαίνει ότι ξαφνικά παγιδεύεσαι σε μια κατάσταση απ την οποία δεν μπορείς να ξεφύγεις. Ακαριαία αλλάζει το στάτους. Πριν ελεύθερος μετά παγιδευμένος. Σε μια τέτοια κατάσταση προχωράει η ιστορία του κόσμου. Κάποιος που το ξέρει αυτό και είναι έξω απ το χωροχρόνο μας ειδοποίησε μέσα από την Αγία Γραφή. Μας είπε: «Έχετε τον νου σας ώστε μην έρθει πάνω σας αυτή η κατάσταση που δεν θα μπορείτε να φύγετε από αυτή ξαφνικά. Να τούτα είναι τα σημάδιά». Όποιος θέλει λοιπόν ψάχνει τα βρίσκει και ετοιμάζεται. Μπορεί βέβαια και απλώς να «αλλάξει σταθμό» Τα περίπτερα διαθέτουν εκατοντάδες ειδικά περιοδικά χόμπυς, εξορμήσεις, ευ ζην, πολιτισμός, που θα βγούμε το Σάββατο κλπ κλπ πράγματα που δεν είναι καθόλου κακά αλλά αν μας ναρκώνουν; Ποιο είναι το τίμημα;\nΓια αιώνες μια μερίδα των χριστιανών έχουν μετατραπεί σε τυπικούς. Θεωρούν ότι η απρόσωπη συμμετοχή τους στη χριστιανική θρησκεία, η εν αγνοία τους «σωτηρία» και η «μαγική» προσέγγιση του Θεού είναι αρκετή.\nΣήμερα θέλουμε να δηλώσουμε για άλλη μια φορά ότι κάτι τέτοιο απλώς δεν είναι αλήθεια. Και όχι μόνο δεν είναι αλήθεια αλλά και τα γεγονότα θα προλάβουν τους αμέριμνους, τους καλούς και ανίδεους ανθρώπους.\n Οικονομικά, διεθνών σχέσεων, επιστημονικά, φυλετικά, κοινωνικά, οικολογικά, περιβαλλοντικά κοκ.\nTagged as: Ειδήσεις με νόημα


Κ. Καραμανλής: Τα έργα που αλλάζουν την καθημερινότητα στη Θεσσαλονίκη | FinUpNews.gr\nΑρχική ΟΙΚΟΝΟΜΙΑ Κ. Καραμανλής: Τα έργα που αλλάζουν την καθημερινότητα στη Θεσσαλονίκη\nΚ. Καραμανλής: Τα έργα που αλλάζουν την καθημερινότητα στη Θεσσαλονίκη\nΓια τα έργα που αλλάζουν την καθημερινότητα στη Θεσσαλονίκη και τη Μακεδονία μίλησε ο Υπουργός Υποδομών και Μεταφορών, κ. Κώστας Καραμανλής στο Ράδιο Θεσσαλονίκη και τον κ. Στέφανο Διαμαντόπουλο, τον κ. Δημήτρη Διαμαντίδη και τον κ. Σάκη Μόσχη.\nΟ κ. Καραμανλής αναφέρθηκε επίσης στις δυνάμεις στην πόλη της Θεσσαλονίκης, που τόσα χρόνια κρατάνε την πόλη πίσω στο θέμα του Μετρό και οι οποίες ακόμη και μετά την απόφαση του ΚΑΣ προσπαθούν να καθυστερήσουν το έργο με προσφυγές.\nΕξήγησε δε τα πλεονεκτήματα των ΣΔΙΤ, υπενθυμίζοντας ότι και η προηγούμενη κυβέρνηση είχε εφαρμόσει τη συγκεκριμένη μέθοδο σε έργα υποδομών. Ενώ άφησε αιχμές κατά όσων από την αντιπολίτευση υποστηρίζουν ότι τα ΣΔΙΤ αποτελούν ιδιωτικοποιήσεις.\nΣτρατηγικό σχέδιο για την ανάπτυξη και τη βελτίωση της καθημερινότητας στη Μακεδονία\nΕιδικότερα, ο Υπουργός Υποδομών και Μεταφορών αναφέρθηκε στα ΣΔΙΤ με αφορμή τη νέα περιφερειακή οδό Θεσσαλονίκης, το λεγόμενο flyover. Επισήμανε καταρχάς ότι το έργο αυτό εντάσσεται σε ένα ευρύτερο στρατηγικό σχέδιο για τη Θεσσαλονίκη και την Κεντρική Μακεδονία, με στόχους την ανάπτυξη και την καλύτερη καθημερινότητα.\nΈκανε λόγο για ένα έργο-ανάσα και ένα τεχνολογικό αξιοθέατο, μήκους 13 χλμ, με 9 ανισόπεδους κόμβους, 4 χιλιόμετρα συνεχόμενης γέφυρας Flyover, 8 νέες γέφυρες και 3 νέες σήραγγες. Και εκτίμησε ότι στο τέλος του 2021 θα υπάρξει ανάδοχος, ενώ η φάση κατασκευής θα διαρκέσει 3 – 4 χρόνια. Μάλιστα, εξετάζεται το ενδεχόμενο ο χρόνος κατασκευής και παράδοσης να αποτελεί κριτήριο για την ανάθεση του έργου.\nΟ κ. Καραμανλής αναφέρθηκε επίσης στην αναβάθμιση των οδικών αξόνων Θεσσαλονίκης – Έδεσσας και Δράμας – Αμφίπολης, που επίσης θα υλοποιηθούν με ΣΔΙΤ και σύμφωνα με το σχεδιασμό της Κυβέρνησης μέσα στο καλοκαίρι θα είναι έτοιμα να περάσουν από τη Διϋπουργική ΣΔΙΤ και το φθινόπωρο θα προκηρυχθεί η πρώτη φάση των διαγωνισμών.\nΞεκαθάρισε δε ότι στα έργα αυτά δεν θα μπουν διόδια, αλλά το Δημόσιο θα ξεπληρώνει «σπαστά» τις υποχρεώσεις του στον ανάδοχο. Ο οποίος ανάδοχος θα έχει και τη λειτουργία και συντήρηση του έργου με αυστηρές ρήτρες, ενώ μετά από 27 χρόνια θα το παραδώσει στο Δημόσιο «με το κλειδί στο χέρι» και συντηρημένο.\nΚαι ο ΣΥΡΙΖΑ έκανε ΣΔΙΤ- Κωμικό να λέγεται ότι τα ΣΔΙΤ δήθεν είναι ιδιωτικοποιήσεις\nΣτο σημείο αυτό υπενθύμισε ότι: «Ο προηγούμενος Υπουργός, ο κ. Σπίρτζης -και κατά την άποψή μου σωστά έκανε – είχε και ο ίδιος χρησιμοποιήσει το μοντέλο των ΣΔΙΤ. Και να θυμίσω σε όσους λένε αυτά τα πράγματα, γιατί δείχνει πόσο αδιάβαστοι είναι, ότι και στο ΒΟΑΚ, στον Βόρειο Οδικό Αξονα Κρήτης, ένα κομμάτι του δρόμου είναι ΣΔΙΤ. Και στο Καλαμάτα – Ριζόμυλος ένα άλλο πολύ μεγάλο έργο, έκαναν την πρώτη φάση του διαγωνισμού και αυτοί με ΣΔΙΤ».\nΧαρακτήρισε δε «κωμικά επιχειρήματα», τις δηλώσεις ορισμένων στελεχών του ΣΥΡΙΖΑ περί ιδιωτικοποίησης. Ο κ. Καραμανλής τόνισε ειδικότερα ότι: «Όποιος τα λέει αυτά, προφανώς ή προσπαθεί να κοροϊδέψει ή δεν καταλαβαίνει βασικά πράγματα» και πρόσθεσε: «Το ΣΔΙΤ είναι μια σύμπραξη ιδιωτικού και δημοσίου τομέα. Το έργο αυτό δεν μπορεί να το πάρει ο ιδιώτης και να το βάλει στην τσέπη του και να φύγει. Για τα έργα που μιλάμε κιόλας δεν υπάρχουν και διόδια, επομένως νομίζω ότι όλα αυτά τα επιχειρήματα δεν στέκουν σε αυτή τη λογική».\nΚληθείς να εξηγήσει τη διαχρονική κατάσταση με τους οδικούς άξονες της χώρας, ο Υπουργός Υποδομών και Μεταφορών σημείωσε ότι το πιο εύκολο για έναν πολιτικό και για μία Κυβέρνηση είναι να εξαγγέλλει έργα στα λόγια και μετά να προχωρά σε κατασκευή μικρών κομματιών εδώ και εκεί, χωρίς συγκεκριμένο σχέδιο. «Αυτή τη νοοτροπία την αφήνουμε πίσω. Δεν είναι η νοοτροπία αυτής της Κυβέρνησης, δεν είναι η νοοτροπία του Πρωθυπουργού και δεν είναι και η νοοτροπία η δική μου», ξεκαθάρισε και υπογράμμισε ότι όλα τα έργα που εξαγγέλλονται θα έχουν συγκεκριμένο χρονοδιάγραμμα και συγκεκριμένο προϋπολογισμό.\n«Υπάρχουν δυνάμεις στη Θεσσαλονίκη, που με τις εμμονές τους κρατάνε την πόλη πίσω»\nΟ κ. Καραμανλής αναγνώρισε ότι το Μετρό της Θεσσαλονίκης ήταν σαν «το γεφύρι της Άρτας», καθώς έχει μπει σε τρεις προγραμματικές περιόδους και εάν δεν τελειώσει το 2023, η χώρα θα κληθεί να επιστρέψει κονδύλια στην ΕΕ. «Μετά από όλες αυτές τις παλινωδίες, δώσαμε λύση που εξασφαλίζει και Μετρό και αρχαία», δήλωσε και πρόσθεσε:\n«Βέβαια υπάρχουν δυνάμεις στην πόλη της Θεσσαλονίκης που με τις εμμονές τους τόσα χρόνια κρατάνε την πόλη πίσω. Ακόμα και μετά τη νέα απόφαση του Κεντρικού Αρχαιολογικού Συμβουλίου προσπαθούν με προσφυγές τι να κάνουν; Να καθυστερήσουν και άλλο το έργο».\nΟ κ. Καραμανλής επισήμανε ότι ομάδα συγκεκριμένων ανθρώπων έκανε την προσφυγή και δήλωσε ότι η Κυβέρνηση αναμένει την απόφαση του ΣτΕ. Τέλος ξεκαθάρισε: «Δεν θα δείτε ποτέ κανένα στέλεχος της ΝΔ ή τον Πρωθυπουργό της χώρας να κάνει, θα μου επιτρέψετε να πω, αυτά τα καραγκιοζιλίκια που έκανε ο ΣΥΡΙΖΑ, να εγκαινιάζουν μουσαμάδες».\nΌσον αφορά στον ΟΑΣΘ, ο Υπουργός Υποδομών και Μεταφορών υπενθύμισε ότι δυστυχώς ο ΟΑΣΘ είχε φτάσει τον Ιούλιο του 2019 να έχει στο δρόμο 235 λεωφορεία, ηλικίας 20 ετών. Εκτίμησε όμως ότι οι πολίτες της Θεσσαλονίκης βλέπουν τη βελτίωση του επιπέδου υπηρεσιών μετά τη σύμπραξη με τα ΚΤΕΛ και το leasing. «Σήμερα, λοιπόν, άμα κυκλοφορήσουμε στην πόλη της Θεσσαλονίκης, στο πολεοδομικό συγκρότημα της Θεσσαλονίκης, θα δούμε στην πλειονότητά τους νέα σύγχρονα λεωφορεία μέχρι 8 ετών, στα οποία η εικόνα μιλάει από μόνη της», σημείωσε, αφήνοντας ανοιχτό για το μέλλον αυτή η συνεργασία με τον ιδιωτικό τομέα να συνεχιστεί ως μία συνολική λύση για τις αστικές συγκοινωνίες της πόλης.\nΠροηγούμενο άρθροΌμιλος ΗΡΑΚΛΗΣ: “Έναν άθλο ακόμα για την Υγεία”-Δωρίζει ιατρικό εξοπλισμό στο Γεν.Νοσοκομείο Βόλου\nΕπόμενο άρθροΚ. Μητσοτάκης: Θωρακιζόμαστε και προστατεύουμε τους αγαπημένους μας\nLufthansa Cargo:Νέα εξειδικευμένη υπηρεσία για τη μεταφορά εμβολίων COVID-19


Δήλωση του Υπουργού Εξωτερικών Δημήτρη Δρούτσα για την Ημέρα Μνήμης του Ολοκαυτώματος (27 Ιανουαρίου) - Ανακοινώσεις - Δηλώσεις - Ομιλίες\nΑρχική Επικαιρότητα Ανακοινώσεις - Δηλώσεις - Ομιλίες Δήλωση του Υπουργού Εξωτερικών Δημήτρη Δρούτσα για την Ημέρα Μνήμης του Ολοκαυτώματος (27 Ιανουαρίου)\nΔήλωση του Υπουργού Εξωτερικών Δημήτρη Δρούτσα για την Ημέρα Μνήμης του Ολοκαυτώματος (27 Ιανουαρίου)\nΗ ναζιστική επιχείρηση εξόντωσης των Εβραίων της Ευρώπης αποτέλεσε ειδεχθές έγκλημα, αποτέλεσε δολοφονία σε βάρος της ίδιας της ανθρωπότητας. Και στο μέτρο που η ανθρωπότητα συνειδητοποιεί το μέγεθος αυτού του εγκλήματος, οι λαοί και οι κυβερνήσεις έχουν χρέος να παίρνουν κάθε μέτρο, να υλοποιούν κάθε πρωτοβουλία που στόχο θα έχει την αποκατάσταση της ιστορικής πραγματικότητας με πλήρη εντιμότητα.\nΣτις αμέτρητες εκατόμβες αίματος που θυσιάστηκαν στον βωμό του χιτλερικού καθεστώτος, δεν απουσίασε αίμα ελληνικό. Χιλιάδες Ελλήνων, που το μόνο για το οποίο έφταιξαν είναι γιατί γεννήθηκαν Εβραίοι, και εκατοντάδες Χριστιανών, που συνελήφθησαν για αντιστασιακή δράση ή γιατί βοήθησαν Εβραίους συμπολίτες τους να διαφύγουν, γνώρισαν απίστευτα μαρτύρια στην ίδια κόλαση.\nΑπό το 2004, οπότε και η 27η Ιανουαρίου ορίστηκε, ως επίσημη Ημέρα Μνήμης του Ολοκαυτώματος, η Ελλάδα τιμά τα θύματα του Ολοκαυτώματος με εκδηλώσεις σε ολόκληρη την ελληνική επικράτεια.\nΑλλά και κατά τη διάρκεια του υπόλοιπου έτους, οι προσπάθειες της χώρας για τη διατήρηση της μνήμης και την εκπαίδευση των νέων γενεών, δεν σταματούν. Η Ελλάδα συμμετέχει ενεργά ως εκλεγμένο μέλος στον Διεθνή Οργανισμό για το Ολοκαύτωμα, προετοιμάζει Μόνιμη Ελληνική Έκθεση στο Κρατικό Μουσείο του Άουσβιτς στην Πολωνία στην Μνήμη των Ελλήνων πολιτών που χάθηκαν στα στρατόπεδα συγκέντρωσης, ενώ συνεχίζει να πρωτοστατεί στις πρωτοβουλίες της Διεθνούς Υπηρεσίας Αναζητήσεων (Αρχεία Bad Arolsen) στη Γερμανία. Για να διδάσκονται οι νέες γενιές. Για να μην υπάρξουν τέτοια εγκλήματα στο μέλλον. Για να τιμάται η μνήμη των νεκρών αυτών όχι μια φορά το χρόνο, αλλά κάθε μέρα, κάθε ώρα μέσα στο χρόνο.


ΚΑΡΦΩΤΙΚΟ: Οι πύραυλοι S-400 έφτασαν στην Τουρκία, παρά τις απειλές της Ουάσιγκτον\nΟι πύραυλοι S-400 έφτασαν στην Τουρκία, παρά τις απειλές της Ουάσιγκτον\nΤο τουρκικό υπουργείο Άμυνας ανακοίνωσε ότι παρελήφθησαν σήμερα από την Άγκυρα τα πρώτα τμήματα του ρωσικού αντιαεροπορικού συστήματος S-400, παρά τις επανειλημμένες προειδοποιήσεις της Ουάσιγκτον.\n«Η παράδοση του πρώτου φορτίου...\n... εξοπλισμού του αντιαεροπορικού συστήματος S-400 ξεκίνησε στις 12 Ιουλίου στην αεροπορική βάση Μούρτεντ στην Άγκυρα» αναφέρεται στην ανακοίνωση του τουρκικού υπουργείου Άμυνας. Η παραλαβή θα συνεχιστεί τις προσεχείς ημέρες, διευκρίνισε το Διευθυντήριο της Τουρκικής Αμυντικής Βιομηχανίας.\nΚι όλα αυτά παρ’ ότι η Τουρκία δέχθηκε ασφυκτικές πιέσεις από την Ουάσιγκτον να μη προχωρήσει. Αν και ο Ντ. Τραμπ στην πρόσφατη συνάντηση με τον Τ. Ερντογάν δεν ήταν τόσο πιεστικός και έριξε τις ευθύνες στον Ομπάμα.\nH εκπρόσωπος του αμερικανικού υπουργείου Εξωτερικών, Μόργκαν Ορτέιγκους, τόνισε ότι είναι γνωστές σε όλους οι κυρώσεις που προβλέπονται στο πλαίσιο του CAATSA (νόμος για την αντιμετώπιση των αντιπάλων της Αμερικής μέσω κυρώσεων). Oπως μάλιστα υπενθύμισε, στις συγκεκριμένες κυρώσεις περιλαμβάνεται και η αναβολή της συμμετοχής στο πρόγραμμα των μαχητικών F-35.


Νόσος κινητικού νευρώνα: Μεγάλη προσοχή αν νιώθετε αδυναμία στις αρθρώσεις…. – Voice News\nΝόσος κινητικού νευρώνα: Μεγάλη προσοχή αν νιώθετε αδυναμία στις αρθρώσεις….\nΗ νόσος κινητικού νευρώνα μπορεί να επηρεάσει και τους πνεύμονες, προκαλώντας δύσπνοια και δυσκολίες στην αναπνοή, ωστόσο είναι σπάνιο αυτό να είναι το πρώτο της σύμπτωμα.\nΚαθώς η ασθένεια εξελίσσεται, τα άκρα γίνονται ασθενέστερα και οι μύες εξασθενούν σημαντικά.\nΕκτός από δυσκολίες στην κατάποση και την ομιλία, οι ασθενείς μπορεί να έχουν και υπερβολική παραγωγή σάλιου. Πολλοί άνθρωποι με αμυοτροφική πλευρική σκλήρυνση αντιμετωπίζουν και ακραία κόπωση.\nΤα άτομα με νόσο κινητικού νευρώνα μπορούν επίσης να βιώσουν συναισθηματικές μεταπτώσεις, ή αλλαγές στη γνωστική λειτουργία και προβλήματα συγκέντρωσης.\nΠροηγούμενο Το κάλιο σώζει την καρδιά – Σε ποιες τροφές υπάρχει…..\nΕπόμενο Δείτε πώς γίνεται το μάτι αν “ξεφλουδίσει” η ίριδα! Απίστευτη σπάνια φωτό από ιατρική υπόθεση…..


10 πράγματα που παθαίνουμε όταν ερωτευόμαστε | Inspire your life\nΠερίεργο πράγμα ο έρωτας, θα συμφωνήσουν οι περισσότεροι και ιδιαίτερα πολύπλοκο αν θέλετε την ειλικρινή μας γνώμη. Αν δεν ήταν τόσο σύνθετο άλλωστε, κανείς δεν θα ταλαιπωριόταν από αυτόν και κανείς δεν θα πετούσε στα ουράνια.\nΠώς όμως «μεταφράζεται» η επίδρασή του στο σώμα μας και πώς εξηγούνται όσα αισθανόμαστε όσο αυτός διαρκεί; Παρακάτω ακολουθούν δέκα οργανικές και ψυχολογικές επιδράσεις του ξανθομπάμπουρα μπέμπη στα… ταλαίπωρα θύματά του.\n* Η καρδιά σας χτυπά πιο δυνατά, οι παλάμες σας ιδρώνουν. Τα επίπεδα τις ορμόνης αδρεναλίνης αυξάνονται κάθε φορά που βρισκόμαστε κοντά σε κάποιον που μας έλκει, γεγονός που οδηγεί σε μια σειρά χημικών και οργανικών αντιδράσεων το σώμα μας.\n* Οι σκέψεις σας για εκείνον/η καταλήγουν εμμονικές. Όταν ερωτευόμαστε τα επίπεδα της ορμόνης σεροτονίνης, η οποία μας «ηρεμεί», μειώνονται. Τα επίπεδα σεροτονίνης επίσης είναι μειωμένα σε άτομα με εμμονικές διαταραχές, κάτι που ίσως εξηγεί για ποιον λόγο δεν μπορούμε να σταματήσουμε να σκεφτόμαστε το άτομο το οποίο ερωτευτήκαμε.\n* Νομίζετε ότι είναι τέλειος/α. Κάτι το οποίο δεν είναι απαραίτητα κακό. Μάλιστα μια έρευνα έδειξε ότι οι άνθρωποι που εξιδανικεύουν τους συντρόφους τους (και το αντίστροφο) ήταν πιο ευτυχισμένοι από τη σχέση τους.\n* Τα επίπεδα κορτιζόλης αυξάνονται. Γνωστή και ως υδροκορτιζόνη, η ορμόνη κορτιζόλη εκκρίνεται κάθε φορά που αγχωνόμαστε και – φυσικά – όταν ερωτευόμαστε κάποιον, περίοδος η οποία χαρακτηρίζεται αρκετά αγχωτική.\n* Στις γυναίκες, η τεστοστερόνη αυξάνεται, αλλά στους άνδρες πέφτει. Αυτό κατά κάποιο τρόπο εξισορροπεί τα πράγματα. Είναι σαν η φύση να προσπαθεί να εξαλείψει ότι μπορεί να είναι διαφορετικό σε άνδρες και γυναίκες γιατί θεωρεί ότι η επιβίωση και το ζευγάρωμα είναι πιο σημαντικά σε αυτή τη φάση.\n* Αν είστε τυχεροί, τότε και ο άλλος/η νοιώθει το ίδιο. Αυτό συμβαίνει αν ο/η συντροφός σας έχει γονίδια τα οποία είναι διαφορετικά από τα δικά σας. Σύμφωνα με ένα πείραμα κατά το οποίο οι γυναίκες μύρισαν τις μπλούζες ανδρών, φάνηκε να προτιμούν τα μπλουζάκια εκείνα τα οποία ανήκαν σε άνδρες που είχαν διαφορετικά γονίδια στο ανοσοποιητικό τους από εκείνες.\n* Νοιώθετε ευφορία, έχετε αϋπνίες, μειωμένη όρεξη και αυξημένο κίνητρο. Για όλα αυτά ευθύνεται ο νευροδιαβιβαστής με το όνομα ντοπαμίνη, ο οποίος είναι επίσης υπεύθυνος στο να κάνει τον έρωτα εθιστικό.\n* Η καρδιά σας χτυπά πιο γρήγορα και φτάνει στον εγκέφαλο περισσότερο οξυγόνο. Αυτό οφείλεται στους νεβροδιαβιβαστές επινεφρίνη και νορεπινεφρίνη.\n* Εκκρίνεται η ορμόνη οξυτοσίνη. Τι κάνει αυτή η ορμόνη; Συνήθως εκκρίνεται κατά τη διάρκεια του φιλιού και ονομάζεται «ορμόνη του έρωτα», ενώ θεωρείται πως βοηθά να παραμείνει «ζεστή» μια σχέση, αφού περάσει ένα ορισμένο χρονικό διάστημα.\n* Κάποια στιγμή, οι ορμόνες επιστρέφουν στο κανονικό. Περίπου ένα χρόνο μετά την πρώτη στιγμή που ερωτευόμαστε, τα επίπεδα της σεροτονίνης επιστρέφουν στις νορμάλ τιμές τους.


Οι δημοσιογράφοι της Deutsche Welle έχουν χορωδία: Δίνουν τρεις συναυλίες στην Ελλάδα | ΠΟΛΙΤΙΣΜΟΣ | iefimerida.gr\nΟι δημοσιογράφοι της Deutsche Welle έχουν χορωδία: Δίνουν τρεις συναυλίες στην Ελλάδα\n28|09|2016 | 11:06\nΔημοσιογράφοι του γερμανικού ραδιοτηλεοπτικού σταθμού Deutsche Welle αφήνουν τα στούντιο και «πιάνουν» το τραγούδι.\nΦοράνε τα καλά τους και παίρνουν θέσεις, ως μέλη μιας πολυπολιτισμικής χορωδίας, για να στείλουν ένα ηχηρό μήνυμα υπέρ της συμφιλίωσης των λαών.\n20 χρόνια ιστορίας\nΗ χορωδία της Deutsche Welle (DW) ιδρύθηκε πριν από 20 και πλέον χρόνια. Απαρτίζεται από περισσότερα από 50 μέλη, κυρίως δημοσιογράφους, αλλά και στελέχη υπουργείων και διεθνών οργανισμών στη Βόννη.\nΚύριο στοιχείο της χορωδίας είναι η πολυπολιτισμικότητά της.\nΟι χορωδοί προέρχονται από 20 χώρες του κόσμου, μεταξύ των οποίων, η Ινδία, το Πακιστάν, η Τανζανία, η Κορέα, η Νότια Αφρική, η Πολωνία, η Ιαπωνία, οι Φιλιππίνες και η Ινδονησία. Στις συναυλίες τους φορούν τοπικές φορεσιές της χώρας από την οποία προέρχονται. «Θέλουμε να δείξουμε ότι ερχόμαστε από διαφορετικές χώρες, αλλά αυτό δεν μας εμποδίζει να τραγουδάμε όλοι μαζί για ένα στόχο, αυτόν της πολυπολιτισμικότητας, της ειρήνης, της συμφιλίωσης, της υπέρβασης των διαφορών», επισημαίνει στο ΑΠΕ-ΜΠΕ η δημοσιογράφος της ελληνικής εκπομπής της DW και μοναδική Ελληνίδα στη χορωδία, Ειρήνη Αναστασοπούλου.\nΕπίσης, οι χορωδοί ερμηνεύουν παραδοσιακά τραγούδια από όλο τον κόσμο, στη γλώσσα που έχουν γραφτεί, δηλαδή ακούγονται από ελληνικά και σερβικά μέχρι κινέζικα και σουαχίλι.\nΑποστολή του κάθε συμμετέχοντα είναι να «διδάξει» στους συναδέλφους του ένα τραγούδι από την πατρίδα του. Η Ειρήνη Αναστασοπούλου επέλεξε ένα παραδοσιακό τραγούδι της Τήλου με τίτλο «Ερήνη».\nΟι πρόβες τους γίνονται κάθε Τετάρτη στη Βόννη. Πόσο δύσκολα συνδυάζεται, όμως, η δημοσιογραφία με μια επίσης απαιτητική δραστηριότητα, ρωτάμε την κ. Αναστασοπούλου. «Είναι αρκετά δύσκολο και καμιά φορά και απαγορευτικό», παραδέχεται. Ωστόσο, η ενασχόληση με τη μουσική «φέρνει μια ισορροπία, είναι μια διέξοδος από τη δουλειά. Εγώ προσωπικά όταν πηγαίνω στις πρόβες, ξεχνάω τα πάντα. Είναι σημαντικό το ότι κάνουμε ένα μουσικό ταξίδι στον κόσμο».\nΤη χορωδία διευθύνει η δημοσιογράφος του αγγλόφωνου αφρικανικού προγράμματος της DW, Μάγια Μπράουν. Οι συναυλίες της χορωδίας, που γίνονται με την υποστήριξη του γερμανικού υπουργείου Εξωτερικών, από τη Βόννη και το Βερολίνο, όπου εμφανίζονται συχνότερα, μέχρι την Ισπανία, το Ισραήλ, τις ΗΠΑ και τις άλλες χώρες στις οποίες έχουν ταξιδέψει, έχουν πάντα ένα κοινωφελή σκοπό.\nΕπίσης, στόχος της χορωδίας και της Deutsche Welle είναι να στείλουν ένα πολιτικό μήνυμα μέσα από τη μουσική, κατά το πρότυπο οργάνωσης του ειδησεογραφικού οργανισμού, που μεταδίδει καθημερινά προγράμματα σε 30 διαφορετικές γλώσσες, μεταξύ αυτών και στα ελληνικά.\nΤο μήνυμα αυτό που στέλνει η χορωδία γίνεται ακόμα πιο έντονο σε μια περίοδο έντονων ζυμώσεων γύρω από την υποδοχή των προσφύγων στην Ευρώπη.\nΕπόμενος σταθμός της χορωδίας της Deutsche Welle θα είναι η Ελλάδα, όπου θα δοθούν τρεις συναυλίες με κοινωνικούς σκοπούς και επίκεντρο την ανάδειξη της ιστορικής μνήμης.\nΗ αρχή θα γίνει από τα Καλάβρυτα, «όπου θα επιχειρηθεί ανάδυση της τρομερής μνήμης της σφαγής».\nΤην ερχόμενη Παρασκευή 30 Σεπτεμβρίου η χορωδία θα δώσει συναυλία στην αίθουσα εκδηλώσεων της Μαθητικής Εστίας στα Καλάβρυτα (8.30 μ.μ.). Η συναυλία οργανώνεται με την υποστήριξη του υπουργείου Εξωτερικών της Ομοσπονδιακής Δημοκρατίας της Γερμανίας και του δήμου Καλαβρύτων. Στις 6 μ.μ. της ίδιας ημέρας στο Αρχοντικό της Παλαιολογίνας θα πραγματοποιηθεί συζήτηση των μελών της χορωδίας με δημοσιογράφους, μαθητές, καθηγητές και επιζώντες της σφαγής των Καλαβρύτων με θέμα «Το Χρέος της Μνήμης - η Μνήμη του Χρέους» και αντικείμενο τη σχέση της ιστορικής μνήμης με τα Μέσα Μαζικής Ενημέρωσης.\nΜεταξύ των συμμετεχόντων θα είναι μια γυναίκα, ο πατέρας της οποίας σφαγιάστηκε από τους Γερμανούς, καθώς και ένας 75χρονος, που ήταν εκ των 33 ορφανών, τα οποία το 1955 στάλθηκαν από τα Καλάβρυτα στη Γερμανία για να φοιτήσουν σε γερμανικές σχολές.\nΤην Κυριακή 2 Οκτωβρίου, στις 7 μ.μ., θα ακολουθήσει συναυλία της χορωδίας στο ανακαινισμένο αρχαίο θέατρο της Μήλου, σε συνεργασία με το Κέντρο Υγείας, το δήμο Μήλου και τον Σύνδεσμο Απανταχού Μηλίων. Τα έσοδα της συναυλίας θα διατεθούν στο Κέντρο Υγείας.\nΣτην εκδήλωση θα δώσει το «παρών» ο γιος του Γερμανού χειρουργού και διευθυντή του γερμανικού στρατιωτικού νοσοκομείου της Μήλου κατά τη διάρκεια της Κατοχής, Χανς Λέμπερ, ο οποίος από τη θέση αυτή κατάφερε να σώσει τη ζωή πολλών κατοίκων του νησιού. «Πριν από δύο χρόνια επισκέφθηκα τη Μήλο και μου μίλησαν για ένα Γερμανό γιατρό ο οποίος βοηθούσε τους ανθρώπους. Υπήρξαν λοιπόν και άλλοι Γερμανοί που κράτησαν το ανθρώπινο πρόσωπό τους», επισημαίνει η κ. Αναστασοπούλου. Μάλιστα, στη συναυλία θα παρευρεθούν και ένας 73χρονος, τη ζωή του οποίου έσωσε ο συγκεκριμένος γιατρός, όπως και η γυναίκα του τελευταίου διοικητή του νησιού που παρέδωσε τη Μήλο στην Ελλάδα, όταν έγινε η απελευθέρωση.\nΜετά τη συναυλία θα παραδοθεί κινητός υπερηχογράφος στον διευθυντή του Κέντρου Υγείας του νησιού, χορηγία του Ιδρύματος Dr. Franz Stusser της Κολωνίας.\nΟι συναυλίες της χορωδίας της Deutsche Welle στην Ελλάδα θα ολοκληρωθούν με εμφάνιση του μουσικού συνόλου στο Μέγαρο Μουσικής Αθηνών την Τρίτη 4 Οκτωβρίου, στις 8.30 μ.μ., σε συνεργασία με τη χορωδία του δήμου Αθηναίων.\nΣκοπός της συναυλίας είναι η στήριξη της καμπάνιας «Όλοι Μαζί Μπορούμε». Αντί για εισιτήριο οι θεατές καλούνται να προσφέρουν τρόφιμα μακράς διάρκειας.\nΜετά την ολοκλήρωση των συναυλιών μια αντιπροσωπεία δημοσιογράφων της Deutsche Welle, με επικεφαλής τη διευθύντρια προγράμματος του σταθμού, Γκέρντα Μόιερ, θα επισκεφθεί τον Πρόεδρο της Δημοκρατίας, Προκόπη Παυλόπουλο, με στόχο να υπογραμμίσουν τις καλές ελληνογερμανικές σχέσεις.


Η ΣΚΛΗΡΥΝΣΗ ΚΑΤΑ ΠΛΑΚΑΣ ΚΑΙ ΟΙ ΕΠΙΜΕΡΟΥΣ ΓΝΩΣΤΙΚΕΣ ΔΙΑΤΑΡΑΧΕΣ\n1:09 π.μ. by Dr D. Kountouris\nΣΤΗΝ ΣΚΛΗΡΥΝΣΗ ΚΑΤΑ ΠΛΑΚΑΣ ΕΙΝΑΙ ΔΥΝΑΤΟΝ ΝΑ ΕΧΟΥΜΕ ΒΛΑΒΕΣ ΤΗΣ ΛΕΥΚΗΣ ΚΑΙ ΦΑΙΑΣ ΟΥΣΙΑΣ. ΤΟ ΑΠΟΤΕΛΕΣΜΑ ΤΩΝ ΤΕΛΕΥΤΑΙΩΝ ΒΛΑΒΩΝ ΕΙΝΑΙ ΕΠΙΜΕΡΟΥΣ ΔΙΑΤΑΡΑΧΕΣ ΤΟΥ ΛΟΓΟΥ.\nΛόγω του ότι στην σκλήρυνση κατά της πλάκας έχουμε και βλάβες της φαιάς ουσίας είναι δυνατή και μη μονήρης γνωστική διαταραχή, π.χ. της μνήμης ή της γλωσσικής δεξιότητας.\nΕίναι, όμως, δυνατόν να υπάρχουν γενετικά διαχωρισμένες τέτοιες διαταραχές, π.χ. Έλληνες ερευνητές έχουν επισημάνει την δυνατότητα ορισμού μιας γνωστικής διαταραχής, όπως η γλωσσική μάθηση, να είναι απόρροια γενετικής διαταραχής.\nΈχει εξελιχθεί σε ασθενείς με σκλήρυνση κατά πλάκας γονιδιακά τυποποιημένους για ΑΡΟΕ, ότι η παράμετρος ΑΡΟΕ ε4 είναι αυξημένη σε αυτούς που είχαν αδυναμία γλωσσικής προσαρμογής.\nΠρόκειται για ένα πολύ ουσιώδες εύρημα, όπου η παρουσία του σαν σύμπτωμα επιβάλλει, όταν εμφανίζεται μόνο του, τον εκτενή νευρολογικό και νευροφυσιολογικό έλεγχο για την ανακάλυψη τυχόν «ολιγοσυμπτωματικής» περίπτωσης ασθενούς με σκλήρυνση κατά πλάκας.\nΕτικέτες γενετική, γνωστικές διαταραχές, λευκή ουσία, Σκλήρυνση Κατά Πλάκας, ΣΚΠ, συμπτωματολογία, φαιά ουσία


Κακές πλημμύρες և ζημιές από κακές καιρικές συνθήκες … | Δημοσιογράφος Κύπρος – Phile.News\nΚακές πλημμύρες և ζημιές από κακές καιρικές συνθήκες … | Δημοσιογράφος Κύπρος\n12 Ιανουαρίου, 2021 18:50 από NewsDesk\nΟ κακός καιρός προκάλεσε πολλά προβλήματα, κυρίως στη βόρεια Ελλάδα, καθώς εξαπλώθηκε στη Μακεδονία, τη Θράκη, αλλά και στο Αιγαίο Πέλαγος.\nΣτον Έβρο, στη Θεσσαλονίκη, αλλά και στα σύνορα μεταξύ Βουλγαρίας και Ελλάδας, κατακλύστηκαν ποτάμια και σπίτια στη Λέσβο. Στην πραγματικότητα, υπήρχαν μπαρ στον Έβρο, λόγω του κακού καιρού, οι περιοχές μπλοκαρίστηκαν, η οποία αναμένεται να επιδεινωθεί λόγω του πρώτου κύματος χιονιού.\nΜεγάλα τραύματα από κακές καιρικές συνθήκες σε ευρώ. Οι περιοχές εκκενώθηκαν\nΑπό αύριο, αύριο, το ευρώ αντιμετώπιζε την οργή της φύσης. Οι έντονες βροχές προκάλεσαν προβλήματα στην περιοχή του Σουφλίου, καθώς η περιοχή Δαδιάς – Μύρκος Δέριος παραμένει αποκλεισμένη, συνολικά επτά οικισμοί. Χρειάζεται επίσης ιδιαίτερη προσοχή στην περιοχή του Μαυροκλειδιού. Σύμφωνα με τον δήμαρχο Σουφλί Παναγιώτη Καλάικος, ο οποίος μίλησε στο APE-MPE, ορισμένοι ηλικιωμένοι εκδιώχθηκαν από τα σπίτια τους και μια πυροσβεστική ομάδα πήγε με βάρκα για να σώσει τρεις παράνομους μετανάστες που βρέθηκαν σε ένα εγκαταλελειμμένο σπίτι. Οι τρεις άνδρες μεταφέρθηκαν με ασθενοφόρο σε νοσοκομείο Αλεξανδρούπολης για πρώτες βοήθειες, σύμφωνα με τον Δημήτρη Πετρόβιτς, αναπληρωτή κυβερνήτη του Έβρου.\nΣτο Διδυμότειχο, ο δήμαρχος Ρόμιλος Χατζηγιανανόγλου περιέγραψε την ποσότητα νερού που «έπεσε» κυρίως στην περιοχή Άβδελλα ως αποτέλεσμα της εκκένωσης της περιοχής.\nΔίπλα στη Γέφυρα Avdella βρίσκεται το χωριό της Πολίας, όπου η πεδιάδα πλημμύρισε την περιοχή μπροστά από τον οικισμό. Χατζηγιανννόγλου.\nΗ καταστροφή του δικτύου DEYA στην πόλη της Αλεξανδρούπολης είναι επίσης τεράστια, σύμφωνα με τον δήμαρχο anis amp ampukis. “Είναι πιθανό ότι τις επόμενες 10-15 ημέρες θα έχουμε πρόβλημα με την παροχή νερού, θα χρειαστεί να εξοικονομήσουμε χρήματα, να πάρουμε εμφιαλωμένο νερό. Οι έντονες βροχές προκάλεσαν μεγάλη πτώση λάσπης σε δεξαμενές, πηγάδια και η διάβρωση του εδάφους είναι τέτοια ώστε οι σωλήνες νερού να είναι ορατοί. “Πρέπει να είμαστε πολύ προσεκτικοί για να μην μολύνουμε το νερό που έχουμε. Είναι προφανές ότι έχουμε προκαλέσει πολλές ζημιές στο φράγμα, το οποίο, ωστόσο, δεν μπορούσε να επιτευχθεί λόγω της κατάστασης του οδικού δικτύου.”\n«Μιλάει για τη μεγαλύτερη καταστροφή της DEYA μέχρι τώρα», είπε. «Γι ‘αυτό έχει ξεκινήσει η διαδικασία κήρυξης κατάστασης έκτακτης ανάγκης.\nΌσον αφορά την ετοιμότητα του δήμου να αποκαταστήσει τις ζημιές, ο κ. Amb Ambuki σημειώνει ότι «οι υπηρεσίες του δήμου, σε συνεργασία με την πυροσβεστική υπηρεσία, την αστυνομία και τον στρατό, ήταν παρόντες κατά την απόλυση και τη μεταφορά μαθητών από τα δύο σχολεία». κάτοικοι σε ασφαλή μέρη.\nΜετά τις έντονες βροχές, οι άνθρωποι μεταφέρθηκαν σε ασφαλή μέρη\nΣύμφωνα με τον αναπληρωτή κυβερνήτη του Έβρου Δημήτρη Πετρόβιτς, «έχουμε υποστεί μεγάλες ζημιές στις υποδομές, στους δρόμους και στη γεωργία. Επικοινώνησα με τον Νίκο Χαρδαλία, Αναπληρωτή Υπουργό Πολιτικής Άμυνας και Διαχείρισης Κρίσεων, Στέλιο Πέτσας, Αναπληρωτή Υπουργό Εσωτερικών, Αντρέα Λυκουρέντο, Πρόεδρο της ΕΛΓΑ, ενώ ήμουν σε επαφή με το Υπουργείο Αγροτικής Ανάπτυξης και Τροφίμων για να κάνω μεγάλες ζημίες. Επικεντρωνόμαστε τώρα την επόμενη μέρα μετά τις καταστροφές και τις απειλές των μεγάλων ποταμών. “Η εκτίμηση της ζημίας, η εκτίμηση της κατάστασης γενικά, καθώς και η ετοιμότητά μας για πιθανότητα διαρροής φραγμάτων σε σχέση με τις επιπτώσεις των πλημμυρών ποταμών, οι οποίες είναι πολύ επικίνδυνες, δεν έχουν καμία σχέση με τις πλημμύρες.”\nΗ Δυτική Λέσβος αντιμετωπίζει προβλήματα λόγω ισχυρών βροχοπτώσεων. Ο ποταμός που διασχίζει την Καλώνη είναι πρησμένος και η πόλη κινδυνεύει να πλημμυρίσει. Ενώ οι εκβολές ενός άλλου ποταμού στη Σκάλα Καλλονής έσπασαν, ολόκληρη η γύρω περιοχή πλημμύρισε.\nΠαράλληλα, σημειώθηκαν κατολισθήσεις στον δρόμο Πέτρα – Μήθυμνα, στην περιφερειακή οδό Πελοπί – Στίπς. Τα σπίτια πλημμύρισαν στην Ερεσό-Σκουτάρο. Η κατάσταση στο νησί χαρακτηρίζεται από τη θέση του δημάρχου της Δυτικής Λέσβου, του Ταξιαρχού Στρατηγού Βερού. «Ήταν μια δύσκολη νύχτα. Η κατάσταση στο Kaloni είναι οριακό. Το προσωπικό του δήμου είναι ήδη άγρυπνο “, έγραψε στα κοινωνικά δίκτυα, σημειώνοντας ότι ο ποταμός Ikknias ξεχειλίζει, και οι αρμόδιες υπηρεσίες ήταν στη σκηνή όλη τη νύχτα για να παρακολουθήσουν τη ζημιά.\nEMY: Η Πολιτική Άμυνα ανέφερε την καταιγίδα το βράδυ στο Αιγαίο, όπου τα προβλήματα ήταν πολύ νωρίς στην περιοχή, κυρίως στα δυτικά, στην Καλώνη.\nΚακές καιρικές συνθήκες. Ο γαλλικός ποταμός ξεχειλίζει στη Θεσσαλονίκη\nΛόγω της εκροής του γαλλικού ποταμού, ακούστηκε συναγερμός στην περιοχή πολιτικής άμυνας του Δήμου Δέλτα Θεσσαλονίκης. Σύμφωνα με μια δημοσίευση στο Facebook από τον δήμο, ο επαρχιακός δρόμος που συνδέει την οδό Pontus με τη Σίνδο διατάχθηκε να κλείσει για να αποφευχθούν ατυχήματα και να τεθούν σε κίνδυνο ανθρώπινες ζωές. Η περιπολία άφησε την κυκλοφορία επί τόπου τη νύχτα, εκτρέποντας την κίνηση, ενώ δημιουργήθηκαν οδοφράγματα για την αποτροπή της κίνησης των οχημάτων. Η μεγάλη ποσότητα νερού που προήλθε από τις βροχές των προηγούμενων ημερών οδήγησε σε μια επικίνδυνη αύξηση της στάθμης του νερού των Γάλλων, την πλημμύρα του ποταμού.\nΠροβλήματα και στη Θεσσαλονίκη, καθώς ο γαλλικός ποταμός ξεχειλίζει\nΟι εργαζόμενοι συντήρησης και ο αναπληρωτής δήμαρχος της πόλης του Δέλτα, George Org Glossis, έσπευσαν στη σκηνή για να αφαιρέσουν οποιοδήποτε υλικό που εμποδίζει την ομαλή ροή του ποταμού.\nΠροβλήματα στα Τρίκαλα, Ιωάννινα\nΟ άσχημος καιρός προκάλεσε επίσης ορισμένα προβλήματα σε άλλες περιοχές, όπως τα Τρίκαλα, όπου η Γέφυρα Διαλέκτου έκλεισε λόγω του βαρύ νερό που ρέει από το ποτάμι λόγω ισχυρών βροχοπτώσεων. Ταυτόχρονα, οι επαρχιακοί δρόμοι του νομού έκλεισαν. Οι βροχές των τελευταίων 24 ωρών οδήγησαν στη διακοπή της κυκλοφορίας όλων των οχημάτων στα “ρεύματα κυκλοφορίας” του “Klokotu N. Τρίκαλα – Μαραθέα Ν. Στο δρόμο στην πολιτεία της Καρδίτσας, ιδίως στο ύψος της γέφυρας Klokoto (περίπου 20 m) և η γέφυρα του ποταμού Piniu, που βρίσκεται στην είσοδο του DD. Διάλεκτο των Τρικάλων (13ο χλμ. Της κρατικής οδού Τρικάλων-Περιστέρα).\nΟ καιρός προκάλεσε παρόμοια προβλήματα στην Ήπειρο όταν ο ανεμοστρόβιλος έπληξε την Άρτα και στα Ιωάννινα τα προβλήματα ξεκίνησαν χθες μετά από πλημμύρες στα χωράφια στην Εγνατία Οδό και πλημμύρες στα Τζουμέρκα, πλημμυρίζοντας το χωριό.


Αρχική σελίδαBlogόσφαιραΗ ζωή του πιο μοναχικού ανθρώπου στον κόσμο\nΑπό το κυνήγι και τις καλύβες, στα αυτοκίνητα και τα μετρητά, αν κοιτάξουμε πίσω μας στην ιστορία, θα δούμε πόσο μακριά έχουμε φτάσει ως ανθρώπινη φυλή. Βέβαια, αυτός ο δρόμος δεν τελειώνει ποτέ, αλλά θα μπορούσαμε, οι σημερινοί άνθρωποι, να ζήσουμε όπως οι πρόγονοί μας;\nΦαίνεται δύσκολο έως ακατόρθωτο.\nΥπάρχουν όμως ακόμα κάποιες ελάχιστες φυλές που και αυτές χάνονται, που έζησαν όλα αυτά τα χρόνια απομονωμένες, και εξακολουθούν να κάνουν τη ζωή του παρελθόντος.\nΜια τέτοια είναι η ιστορία ενός ανθρώπου που είναι το τελευταίο μέλος της φυλής του. Το όνομα αυτού του ανθρώπου, η φυλή του και η γλώσσα που μιλά είναι άγνωστα. Ζει στο τροπικό δάσος του Αμαζονίου και ανήκε σε μια φυλή με συνολικά έξι μέλη, πέντε από τα οποία σκοτώθηκαν όταν τους επιτέθηκαν μια ομάδα αγροτών πριν από 25 χρόνια. Από τότε, αυτός ο άνθρωπος -τώρα γύρω στα 50 του- έζησε μια μοναχική ζωή στα δάση του Αμαζονίου, τρώγοντας χοίρους, πιθήκους, πουλιά και φυτά.\nΜια εγκαταλειμμένη καλύβα που ονομάζεται "Maloca"\nΟ άνθρωπος αυτός ανακαλύφθηκε το 1996 και ονομάστηκε ο πιο μοναχικός άνθρωπος του κόσμου. Έκτοτε, τον παρακολουθεί ένα όργανο της κυβέρνησης της Βραζιλίας, το FUNAI, για να αποδείξει την ύπαρξή του και να ανανεώσει την εντολή περιορισμού της γης στην οποία περιφέρεται. Μέχρι το 1998, ήταν διαθέσιμη μόνο μία θολή φωτογραφία του, η οποία τραβήχτηκε από έναν σκηνοθέτη και συμπεριλήφθηκε για λίγο στο ντοκιμαντέρ του Corumbiar.\nΠρόσφατα, το FUNAI κυκλοφόρησε ένα βίντεο με τον άνθρωπο ώστε να ευαισθητοποιήσει το κοινό για τις απειλές των ανθρώπων που ζουν απομονωμένοι στην Βραζιλία -το οποίο έγινε γρήγορα viral.\nΟ ίδιος έχει καταστήσει σαφές ότι δεν επιθυμεί να επικοινωνήσει με τον έξω κόσμο. Όταν το 2005, μια ομάδα του FUNAI προσπάθησαν να τον πλησιάσουν φιλικά, έριξε ένα βέλος σε ένα από τα μέλη της ομάδας και του τρύπησε τον πνεύμονα. Βλέποντας τι συνέβη στη φυλή του στο παρελθόν, μπορεί κανείς να καταλάβει ότι θεωρεί τον έξω κόσμο επικίνδυνο και προτιμάει να μείνει μόνος του.\nΤο 2009, όταν αποκαλύφθηκαν οι εικόνες του σπιτιού του, του δόθηκε το παρατσούκλι "ο άνθρωπος στην τρύπα". Τα μέλη της ομάδας ανακάλυψαν τις εγκαταλειμμένες καλύβες του όπου, μέσα σε καθεμία από αυτές, υπήρχε ένας λάκκος. Αρχικά, πίστεψαν ότι έσκαψε αυτές τις τρύπες, βάθους 6,5 ποδιών, για να παγιδεύσει ζώα ή και να κρυφτεί. Αργότερα όμως, κάποιοι παρατηρητές υπέθεσαν ότι μπορεί να έχουν πνευματική σημασία για τη φυλή του.\nΜια τρύπα βάθους 6 ποδιών που έσκαψε ο "πιο μοναχικός άνθρωπος στον κόσμο"\nΗ ψάθινη καλύβα του είχε εργαλεία όπως ξύλινα δόρατα, μπαστούνια από μπαμπού, πυρσούς από ρητίνη και βέλη. Είχε επίσης φτιάξει κήπους σε όλο το δάσος όπου καλλιεργούσε μπανάνες, καλαμπόκι, παπάγια και κασάβα (ξυλώδης θάμνος που ευδοκιμεί στη Νότια Αμερική, καλλιεργείται ευρέως ως ετήσια καλλιέργεια στις τροπικές και υποτροπικές περιοχές για την εδώδιμη αμυλούχα κονδυλώδη ρίζα, μια σημαντική πηγή υδατανθράκων. Η κασάβα είναι η τρίτη μεγαλύτερη πηγή τροφίμων υδατανθράκων στις τροπικές περιοχές, μετά το ρύζι και τον αραβόσιτο).\nΜετά το περιστατικό του 2005, η κυβέρνηση της Βραζιλίας αποφάσισε ότι ήταν καλύτερο να σεβαστεί την επιθυμία του για ιδιωτικότητα και να προστατεύσει την επικράτειά του, ώστε να μπορεί να ζήσει ειρηνικά. Η τότε επικράτειά του των 31 τετ. μιλίων, κηρύχθηκε απαγορευμένη για παραβίαση και ανάπτυξη, αργότερα επεκτάθηκε κατά 11,5 τετ. μίλια εκτάρια. Έκτοτε, αν και ο ίδιος αποφεύγει περαιτέρω άμεση επαφή με άλλους, ο Άνθρωπος στην Τρύπα γνωρίζει ότι παρακολουθείται από ξένους. Περιστασιακά, η FUNAI του αφήνει δώρα, όπως εργαλεία και σπόρους, και έτσι "δημιουργείται ένα επίπεδο εμπιστοσύνης". Μερικές φορές, ο ίδιος ειδοποιεί με σήματα τις ομάδες των παρατηρητών ώστε να αποφύγουν τις παγίδες που έχει σκάψει, είτε ως άμυνα, είτε για να παγιδεύσει ζώα.\nΣύμφωνα με το σύνταγμα της Βραζιλίας, οι ιθαγενείς έχουν δικαίωμα στη γη. Υπάρχουν κτηνοτρόφοι που καλοβλέπουν αυτά τα εδάφη και η ζήτησή τους έχει αυξηθεί. Αυτός είναι ο λόγος που τα πλάνα που τραβήχτηκαν από την ομάδα του FUNAI έχουν τόση σημασία, καθώς πρέπει "να συνεχίσουν να αποδεικνύουν ότι αυτός ο άνθρωπος υπάρχει".


Μην ταΐζεις το σκύλο ή τη γάτα σου με το φαγητό που τρως εσυ\nΚαι εκεί που ο σκυλάκος σου σε κοιτάει στα μάτια με παράπονο, με τα σαλάκια να στάζουν στο... πάτωμα, επειδή λιγουρεύεται τη λιχουδιά που τρως, εσύ το λυπάσαι και του δίνεις λίγο από το φαγητό σου. Σωστό ή λάθος ; ΛΑΘΟΣ λένε οι επιστήμονες...\nΒρετανική δημοσκόπηση σε 3.000 ιδιοκτήτες κατοικιδίων έδειξε ότι η «στοργική» κατά πολλούς αυτή συνήθεια μπορεί να προκαλέσει στους τετράποδους φίλους μας σοβαρά προβλήματα υγείας. Βάσει των απαντήσεων των συμμετεχόντων περίπου το 85% των ενηλίκων παραδέχεται ότι ταΐζει τον σκύλο ή τη γάτα του τροφές που δεν προορίζονται για ζώα, όπως π.χ. σοκολάτα, γαλακτοκομικά κτλ., καθημερινά.\nΠερίπου τα 2/3 των ερωτηθέντων δηλώνουν ότι η λιχουδιά που δίνουν ίσως συχνότερα από οποιαδήποτε άλλη στο κατοικίδιό τους είναι το τυρί, με το υπολειπόμενο 1/3 να του δίνει φρούτα.\nΟι σκύλοι και οι γάτες όμως έχουν σημαντικό πρόβλημα στην πέψη των γαλακτοκομικών, με αποτέλεσμα να αντιμετωπίζουν αυξημένο κίνδυνο γαστρεντερικών προβλημάτων, διάρροιας ή ακόμη και αλλεργιών. Στην περίπτωση των φρούτων η κατάποση των (μεγάλων) κουκουτσιών μπορεί να οδηγήσει στην απόφραξη του εντέρου του ζώου.\nΤα σταφύλια και οι σταφίδες πάλι περιέχουν τοξίνες ικανές να προκαλέσουν νεφρική ανεπάρκεια τόσο σε γάτες όσο και σε σκύλους. Σε σκύλους μάλιστα λίγες μόλις ρόγες σταφυλιού μπορεί να οδηγήσουν ακόμη και στον θάνατο.\nΕνας στους 20 συμμετέχοντες στη δημοσκόπηση δήλωσε ότι μοιράζεται τη σοκολάτα του με τον τετράποδο φίλο του. Ο γλυκός «πειρασμός» περιέχει θεοβρωμίνη, μια ουσία παρόμοια με την καφεΐνη.\nΠιο επικίνδυνη, κατά τους ειδικούς, είναι η μαύρη σοκολάτα και η κουβερτούρα χωρίς ζάχαρη καθώς περιέχουν αυξημένα επίπεδα θεοβρωμίνης. Ακόμη και μικρές ποσότητες σοκολάτας μπορούν να προκαλέσουν διάρροια, εμετικές τάσεις, καρδιακή αρρυθμία κτλ. Το 10% των αφεντικών παραδέχεται ότι προσφέρει στο κατοικίδιό του τσάι ή καφέ. Η καφεΐνη ωστόσο που περιέχουν τα δύο αυτά ροφήματα μπορεί να προκαλέσει στους σκύλους και στις γάτες ταχυκαρδία.\n30 κιλά πλαστικού στο στομάχι της φάλαινας που ξεβράστηκε στη Σαντορίνη\nΜε ψαροντούφεκο κάρφωσαν γάτα στην Καρδίτσα\nNέος νόμος για κατοικίδια και αδέσποτα. Ερχονται τέλη ιδιοκτησίας και ζωοφιλίας. Τα πρόστιμα και οι διατάξεις


Κορονοϊός: 3164 νέα κρούσματα σήμερα 18/10 στην Ελλάδα | ΥΔΡΟΓΕΙΟΣ 106,9 FM\nΞεπέρασαν τα τρεις χιλιάδες τα κρούσματα κορονοϊού καθώς σήμερα Δευτέρα 18 Οκτωβρίου ανακοινώθηκαν 3164 νέα κρούσματα. Παράλληλα 43 άνθρωποι έχασαν τη ζωή τους και 347 ασθενείς νοσηλεύονται διασωληνωμένοι εκ των οποίων οι 307 είναι ανεμβολίαστοι ή μερικώς εμβολιασμένοι.\nΗ ανακοίνωση του ΕΟΔΥ: Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 3.164 , εκ των οποίων 15 εντοπίστηκαν κατόπιν ελέγχων στις πύλες εισόδου της χώρας.\nΟι εισαγωγές νέων ασθενών Covid-19 στα νοσοκομεία της επικράτειας είναι 212 (ημερήσια μεταβολή +10.42%). Ο μέσος όρος εισαγωγών του επταημέρου είναι 204 ασθενείς.Η διάμεση ηλικία των κρουσμάτων είναι 39 έτη (εύρος 0.2 έως 106 έτη), ενώ η διάμεση ηλικία των θανόντων nείναι 78 έτη (εύρος 0.2 έως 106 έτη).\nΠροηγούμενο Προηγούμενο Ηράκλειο: Σύλληψη δυο ατόμων για 34 κλοπές και διαρρήξεις – Λεία εκατοντάδων χιλιάδων ευρώ\nΕπόμενο Επόμενο Κορονοϊός: 3164 νέα κρούσματα σήμερα 18/10 στην Ελλάδα


Το κοντέρ της Εγνατίας οδού γυρίζει …τρελά - e-ptolemeos.gr\nΑρχική > Uncategorized > Το κοντέρ της Εγνατίας οδού γυρίζει …τρελά\nΤο κοντέρ της Εγνατίας οδού γυρίζει …τρελά\n«Τρελάθηκε» το κοντέρ της Εγνατίας οδού, καθώς ο διευρωπαϊκός αυτοκινητόδρομος το 2009 «έγραψε» 3,17 δισεκατομμύρια χιλιόμετρα.\nΠαρατηρείται μία αύξηση κατά 38% σε σχέση με το 2008, οπότε είχαν καταγραφεί 2,3 δις. χιλιόμετρα. Η αύξηση της κίνησης των οχημάτων που διήνυσαν σχεδόν 1 δις. χιλιόμετρα παραπάνω, οφείλεται εν πολλοίς στην παράδοση ολόκληρου του οδικού άξονα που έγινε τον Μάιο του 2009, γεγονός που έκανε πολύ περισσότερους οδηγούς να επιλέγουν την Εγνατία οδό για τις μετακινήσεις τους.\nΤα παραπάνω στοιχεία έδωσε το «Παρατηρητήριο» της Εγνατίας οδού, το οποίο μετρά τα χιλιόμετρα με «οχηματοχιλιόμετρα». Το οχηματοχιλιόμετρο με την κίνηση ενός οχήματος για ένα χιλιόμετρο.\nΗ μεγαλύτερη αύξηση της κυκλοφορίας στην Εγνατία οδού την τελευταία διετία καταγράφηκε στις περιοχές Δυτικής Μακεδονίας και Ηπείρου, γεγονός που αποδίδεται στην παράδοση και των τελευταίων τμημάτων στο δυτικό άξονα. Υπενθυμίζεται ότι τα τελευταία κομμάτια που δόθηκαν στην κυκλοφορία ήταν Παναγιά – Γρεβενά και Παναγιά – Μέτσοβο.\nΗ μεγαλύτερη αύξηση της κυκλοφορίας την τελευταία διετία σημειώθηκε στη διαδρομή Ηγουμενίτσα – Ιωάννινα και Μέτσοβο – Γρεβενά. Αυτό σημαίνει ότι η ολοκλήρωση του δυτικού τμήματος της Εγνατίας έπαιξε σημαντικό ρόλο στη μεγάλη αύξηση της κίνησης σε Ήπειρο και Δυτική Μακεδονία, αλλά και στο σύνολο του οδικού άξονα συνολικά.\nΗ μεγαλύτερη κίνηση το 2009 στον άξονα της Εγνατίας οδού σημειώθηκε στην περιφέρεια Κεντρικής Μακεδονίας, όπου διανύθηκαν 1,64 δις. οχηματοχιλιόμετρα. Το 29% των οχηματοχιλιομέτρων διανύθηκε στην περιφέρεια Ανατολικής Μακεδονίας – Θράκης, η οποία διαθέτει το μεγαλύτερο σε μήκος τμήμα της Εγνατίας οδού. Ακολουθούν η Δυτική Μακεδονία και η Ήπειρος με 10% η κάθε μία. Σε σχέση με το 2007 τα συνολικά διανυθέντα οχηματοχιλιόμετρα σημείωσαν αύξηση 53%. Ο μεγαλύτερος κυκλοφοριακός φόρτος την τελευταία πενταετία 2005-2009 καταγράφεται στα τμήματα μεταξύ των ανισόπεδων κόμβων Καλοχωρίου – Σερρών, οι οποίοι λειτουργούν και ως περιφερειακή οδός για την πόλη της Θεσσαλονίκης. Η μεγαλύτερη κυκλοφορία παρατηρείται από τον κόμβο Ιωνίας – Διαβατών μέχρι τον κόμβο Ευκαρπίας.\nΜετά την ολοκλήρωση της Εγνατίας οδού, ο συνολικός χρόνος της διαδρομής από την Ηγουμενίτσα μέχρι τους Κήπους του Έβρου, απόστασης 670 χιλιομέτρων, είναι μόλις 5 ώρες και 51 λεπτά. Σε σχέση με το χρόνο που απαιτούνταν πριν την κατασκευή της Εγνατίας οδού, ο χρόνος της διαδρομής αυτής εκτιμάται ότι μειώθηκε κατά 5,5 ώρες. Η χρονοαπόσταση της Εγνατίας οδού θα βελτιωθεί λίγο ακόμη, μόλις παραδοθεί και μία γέφυρα μήκους 400 μέτρων στο τμήμα Άραχθος – Περιστέρι.\nΤα νέα δεδομένα έφεραν την Κοζάνη ακριβώς στο κέντρο, μεταξύ Θεσσαλονίκης και Ιωαννίνων. Η διαδρομή Κοζάνη – Γιάννενα και Κοζάνη – Θεσσαλονίκη είναι 1 ώρα και 10 λεπτά, ενώ σε δύο ώρες και 10 λεπτά από την Κοζάνη μπορεί να φτάσει κάποιος στην Ηγουμενίτσα. Η διαδρομή Ιωάννινα – Θεσσαλονίκη μειώθηκε σε σχέση με παλιότερα κατά περίπου 2,5 ώρες, καθώς από 4,8 ώρες το 2006 σήμερα είναι 2,3 ώρες. Η διαδρομή Ιωάννινα – Ηγουμενίτσα μειώθηκε κατά 45 λεπτά, δηλαδή από 87 λεπτά σε 40. Από την Καστοριά στη Θεσσαλονίκη η χρονοαπόσταση μειώθηκε κατά περίπου μία ώρα, από 156 λεπτά σε 100 λεπτά. Από την Ορεστιάδα στην Ηγουμενίτσα η χρονοαπόσταση μειώθηκε κατά 6 ώρες, δηλαδή από 12 ώρες σε 6 ώρες σήμερα.